open-index/open-wikipedia-markdown huggingface dataset:
ചന്ദ കൊച്ചാർ

ഐ.സി.ഐ.സി.ഐ ബാങ്ക് എംഡിയും സിഇഒയുമായിരുന്നു  **ചന്ദ കൊച്ചാർ**.
## ജനനവും വിദ്യാഭ്യാസവും
1961 നവംബർ 17 ന് രാജസ്ഥാനിലെ ജോധ്പൂരിൽ ജനിച്ചു. ജെയ്പൂരിലെ സെന്റ് എയ്ഞ്ജല സോഫിയ സ്കൂളിൽ നിന്നും പ്രാഥമിക വിദ്യാഭ്യാസം. മുംബൈ ജെയ്ഹിന്ദ് കോളേജിൽ നിന്നും ബിരുദം കരസ്ഥമാക്കിയ ശേഷം കോസ്റ്റ് അക്കൗണ്ടൻസിയും മാനേജ്മെന്റ് പഠനത്തിൽ ബിരുദാനന്തര ബിരുദവും സ്വർണമെഡലോടെ കരസ്ഥമാക്കി.

## 1984-1993
1984-ൽ ഐസിഐസിഐ ലിമിറ്റഡിൽ മാനേജ്മെന്റ് ട്രെയ്നിയായി ഔദ്യോഗിക ജീവിതം ആരംഭിച്ചു. ആദ്യ വർഷങ്ങളിൽ ടെക്സ്റ്റൈൽ, പേപ്പർ, സിമന്റ് മേഖലകളിലെ പ്രോജൿറ്റ് അപ്പ്രൈസൽ ആണ് കൈകാര്യം ചെയ്തിരുന്നത്. 1993-ൽ ഐസിഐസിഐ കമേർഷ്യൽ ബാങ്കിങ് തുടങ്ങുന്നതുവരെ ഐസിഐസിഐ ലിമിറ്റഡിൽ പ്രവർത്തിച്ചു.
## 1993-2006
1993-ൽ ഐസിഐസിഐ ബാങ്ക് സ്ഥാപിക്കുന്നതിനുള്ള കോർ ടീമിലേക്ക് കെ വി കാമത്തിനൊപ്പം പ്രവേശിച്ചു. 1994-ൽ അസിസ്റ്റന്റ് ജനറൽ മാനേജരായും 1996-ൽ ഡെപ്യുട്ടി ജനറൽ മാനേജരായും ഉദ്യോഗക്കയറ്റം ലഭിച്ചു. 2000-ൽ ഐസിഐസിഐ ബാങ്ക് റീട്ടെയിൽ ബാങ്കിങ്ങിലേക്ക് പ്രവേശിച്ചത് സീനിയർ ജനറൽ മാനേജരായ ചന്ദയുടെ നേത്രുത്വത്തിലണ്. 2001-ൽ ഐസിഐസിഐ ബാങ്കിന്റെ എക്സിക്യുട്ടീവ് ഡയറക്റ്ററായി ചുമതലയേറ്റു. 5 വർഷം കൊണ്ട് 5 ലക്ഷം പുതിയ ഇടപാടുകാരുമായി ഐസിഐസിഐ ബാങ്ക് ഇൻഡ്യയിലെ ഏറ്റവും വലിയ റീട്ടയിൽ ഫൈനാൻസ്യർ ആയി. പേർസണൽ, ഹൗസിങ്, വാഹന ഉൾപ്പെടെ സർവ്വ വായ്പ്പകളിലും ബാങ്ക് മുന്നിലെത്തി.
## 2006 മുതൽ
2006-ൽ ഐസിഐസിഐ ബാങ്കിന്റെ ഡപ്യൂട്ടി മാനേജിങ് ഡയറക്റ്ററായി നിയമിതയായി. ഒക്റ്റോബർ 2007 മുതൽ ഏപ്രിൽ 2009 വരെ ബാങ്കിന്റെ ചീഫ് ഫിനാൻഷ്യൽ ഓഫീസർ, ജോയിന്റ് മാനേജിങ് ഡയറക്റ്റർ, ഔദ്യോഗിക വക്താവ് എന്നീ നിലകളിൽ പ്രവർത്തിച്ചു. മറ്റ് വിവിധ ഐസിഐസിഐ ഗ്രൂപ്പ് കംബനികളുടെ ഡയറക്റ്ററായും ചുമതല വഹിച്ചിരുന്നു. 2009 മെയ് മുതൽ കെ വി കാമത്തിന്റെ പിൻഗാമിയായി ചീഫ് എക്സിക്യൂട്ടീവ് ഓഫീസറും മാനേജിങ് ഡയറക്റ്ററുമായി പ്രവർത്തിക്കുന്നു. ചന്ദ കൊച്ചാറിന്റെ നേതൃത്വത്തിൽ ഐസിഐസിഐ ബാങ്ക് 2001, 2003, 2004, 2005 വർഷങ്ങളിൽ "ബെസ്റ്റ് റീട്ടയിൽ ബാങ്ക്" അവാർഡ് കരസ്ഥമാക്കി. 
2016ൽ വീഡിയോകോൺ ഗ്രൂപ്പിന്റെ ഒരു ഓഹരിയുടമ ആ സ്ഥാപനവുമായുള്ള ബാങ്കിന്റെ വായ്പാ ഇടപാടിൽ ചന്ദാ കൊച്ചാർ അവിഹിതമായി ഇടപെട്ടെന്നു് ആരോപണമുന്നയിച്ചു. ഇതേത്തുടർന്നു് ഐസിഐസിഐ ബാങ്ക് അതിന്റെ വ്യാപാരപ്രക്രിയകൾ പുനഃപരിശോധിച്ചു. അനന്തരഫലമായി 2018 ഒക്ടോബർ 4-നു് ചന്ദാ കൊച്ചാർ ഐ.സി.ഐ.സി.ഐ ബാങ്കിന്റെ മാനേജിങ്ങ് ഡയറൿടർ, സി.ഇ.ഓ. സ്ഥാനങ്ങൾ ഒഴിഞ്ഞു.

## ബഹുമതികൾ
പ്രമുഖ ബിസിനസ് മാസികയായ 'ഫോർച്യുൺ' 2013-ൽ ലോകത്തെ ശക്തരായ ബിസിനസ് വനിതകളുടെ പേര് പ്രസിദ്ധപ്പെടുത്തിയപ്പോൾ അതിൽ ഉൾപ്പെട്ട രണ്ട് ഇന്ത്യക്കാരിൽ ഒരാൾ ചന്ദാ കൊച്ചാർ ആയിരുന്നു. 2005 മുതൽ തുടർച്ചയായി ഈ ലിസ്റ്റിൽ ഇടം പിടിക്കുന്ന ഇന്ത്യക്കാരിയണ് ഇവർ. 2011-ൽ ഇന്ത്യയിലെ ഏറ്റവും വലിയ മൂന്നാമത്തെ സിവിലിയൻ ബഹുമതിയായ പദ്മഭൂഷൺ നൽകി ആദരിക്കപ്പെട്ടു.

## അവലംബം

മനോരമ ഓൺലൈൻ(http://www.manoramaonline.com/advt/Women/Womens_Day_2011/chanda_kochhar.htm 

വർഗ്ഗം:ഐ.സി.ഐ.സി.ഐ. ബാങ്ക്
വർഗ്ഗം:ഇന്ത്യൻ ബാങ്കർമാർ
വർഗ്ഗം:1961-ൽ ജനിച്ചവർ
തക്കാളി ജ്യൂസ്

തക്കാളിയിൽ    നിന്നുണ്ടാക്കുന്ന ഒരു പാനീയമാണ് **തക്കാളി ജ്യൂസ്**. ഇത് ബ്ലഡി മേരി പോലെയുള്ള കോക്ക്ടെയിലുകൾ ഉണ്ടാക്കാനും ഉപയോഗിക്കാറുണ്ട്.

## ചരിത്രം
ആദ്യമായി തക്കാളി ജ്യൂസ് വിളമ്പിയത് 1917 ഇൽ തെക്കേ ഇന്ത്യാനയിലാണ്. ലൂയി പെരിൻ എന്ന ഹോട്ടലുടമ ഓറഞ്ച് ജ്യൂസ് തീർന്നപ്പോൾ പകരമായി കണ്ടെത്തിയതാണിത്. തക്കാളി ചാറും പഞ്ചസാരയും ചേർത്തുള്ള പുതിയ പാനീയം വിജയമാകുകയും ചെയ്തു. ഉപ്പ്, വെളുത്തുള്ളി, ഉള്ളി തുടങ്ങി പലതരം ചേരുവകളിൽ തക്കാളി ജ്യൂസ് ഉണ്ടാക്കാറുണ്ട്.

## അവലംബം

വർഗ്ഗം:ജ്യൂസുകൾ
തീസ്ത സെതൽവാദ്

ഇന്ത്യയിലെ ഒരു പൗരാവകാശ പ്രവർത്തകയും പത്രപ്രവർത്തകയുമാണ് **തീസ്ത സെതൽവാദ്** (Teesta Setalvad). (ജനനം. ഫെബ്രുവരി 9, 1962) ഗുജറാത്തിലെ കലാപത്തിന് ഇരയായവർക്കുവേണ്ടിയുള്ള പ്രവർത്തനങ്ങളിലൂടെയാണ് അവർ ഏറെ പ്രശസ്തയായത്.

## ജീവിത രേഖ
മുംബൈയിൽ അഭിഭാഷകനായിരുന്ന അതുൽ സെതൽവാദിന്റെയും സീതാ സെതൽവാദിന്റെയും മകളായി ഗുജറാത്തിലെ ഒരു ഹിന്ദു കുടുംബത്തിൽ 1962 ലാണ് തീസ്ത ജനിച്ചത്. പ്രശസ്ത അഭിഭാഷകനും ഇന്ത്യയുടെ ആദ്യ അറ്റോർണി ജനറലുമായിരുന്ന എം.സി. സെതൽവാദ് തീസ്തയുടെ അപ്പൂപ്പനാണ്.  മുസ്ലീം സമുദായത്തിൽ പിറന്ന പത്രപ്രവർത്തകനായ ജാവേദ് ആനന്ദാണ് അവരുടെ ജീവിതപങ്കാളി.

## സാമൂഹ്യ പ്രവർത്തനം

മുംബൈ സർവ്വകലാശാലയിൽ നിന്നും തത്ത്വചിന്തയിൽ ബിരുദമെടുത്ത തീസ്ത 1983 ൽ പത്രപ്രവർത്തകയായി ജോലിയാരംഭിച്ചു.  ദി ഡെയ്ലി (ഇന്ത്യ), ഇന്ത്യൻ എക്സപ്രസ്സ്, ബിസിനസ്സ് ഇന്ത്യ തുടങ്ങിയ പത്രങ്ങളിൽ ആദ്യകാലത്ത് അവർ ജോലിനോക്കി. 1993 ലെ മുംബൈ കലാപത്തിൽ പ്രതിഷേധിച്ച് തീസ്തയും ജാവേദും തങ്ങളുടെ സ്ഥിരം ജോലി ഉപേക്ഷിച്ച് കമ്മ്യൂണലിസം കോംബാറ്റ് എന്ന മാസിക ആരംഭിച്ചു. പൌരാവകാശ പ്രവർത്തനങ്ങളിൽ ഇവർ ഇക്കാലത്ത് സജീവമാകുവാനും തുടങ്ങി.  തീസ്തയുടെ സ്വന്തം സ്ഥലമായ ഗുജറാത്തിൽ 2002 ൽ നടന്ന വർഗ്ഗീയ കലാപത്തിനെ തുടർന്ന് നടത്തിയ പ്രവർത്തനങ്ങൾ അവരുടെ  ജീവതത്തിലെ നിർണ്ണായകമായ ഒന്നായിമാറി. ഈ ഇടപെടലുകളിലൂടെ ഗുജറാത്ത് കലാപത്തിൽ ആ സമയത്തെ സംസ്ഥാന സർക്കാരിന്റെയും മുഖ്യമന്ത്രി നരേന്ദ്രമോഡിയുടെയും പങ്ക് സജീവ ചർച്ചയാവുകയും സുപ്രീംകോടതിയുടെ മേൽനോട്ടത്തിൽ കലാപക്കേസുകൾ വിചാരണ ചെയ്യുന്ന സ്ഥിതിയുണ്ടാവുകയും ചെയ്തു. 

2007-ൽ തീസ്തക്ക് പത്മശ്രീ പുരസ്കാരം ലഭിച്ചു.

## അറസ്റ്റും പ്രതികരണങ്ങളും
2022 ജൂണിൽ, ഗുജറാത്ത് പോലീസിലെ തീവ്രവാദ വിരുദ്ധ സ്ക്വാഡ് തീസ്ത സെതൽവാദിനെ അറസ്റ്റ് ചെയ്യുകയും ജൂലൈ 1 വരെ പോലീസ് കസ്റ്റഡിയിൽ റിമാൻഡ് ചെയ്യുകയുമുണ്ടായി. മുംബൈയിലെ ജുഹുവിലെ അവരുടെ വസതിയിൽ നിന്ന് അറസ്റ്റ് ചെയ്ത അവരെ ഗുജറാത്തിലെ അഹമ്മദാബാദിലേക്കാണ് കൊണ്ടുപോയത്. മനുഷ്യാവകാശ പ്രവർത്തകരുടെ യു.എൻ. പ്രത്യേക റിപ്പോർട്ടറായ മേരി ലോലർ തീസ്ത സെതൽവാദിൻറെ അറസ്റ്റിൽ ആശങ്ക പ്രകടിപ്പിച്ചിരുന്നു.

സെതൽവാദിന്റെ അറസ്റ്റ് മനുഷ്യാവകാശ പ്രവർത്തകർക്കെതിരായ നേരിട്ടുള്ള പ്രതികാര നടപടിയായി ആംനസ്റ്റി ഇന്റർനാഷണൽ ഇന്ത്യ വിശേഷിപ്പിച്ചു. സാകിയ ജാഫ്രിയുടെ ഹർജി തള്ളിക്കൊണ്ടുള്ള വിധിയിൽ സെതൽവാദിന്റെ പേര് പരാമർശിച്ച സുപ്രീം കോടതി ജഡ്ജിമാരെ പ്രശാന്ത് ഭൂഷൺ വിമർശിച്ചു.

## അവലംബം

വർഗ്ഗം:1962-ൽ ജനിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:പത്രപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ
വർഗ്ഗം:2002-ലെ ഗുജറാത്ത് കലാപം
വർഗ്ഗം:ഗുജറാത്തികൾ
ഗീത ഗോപി

കേരളത്തിലെ തൃശ്ശൂർ ജില്ലയിൽ നിന്നുള്ള സി.പി.ഐ. നേതാവാണ് **ഗീത ഗോപി**. 1995 ൽ രാഷ്ട്രീയ പ്രവർത്തനം തുടങ്ങിയ ഇവർ നാട്ടിക നിയമസഭാമണ്ഡലത്തിൽനിന്നും പതിമൂന്നും പതിന്നാലും കേരള നിയമസഭയിൽ അംഗമായി.

## ജീവിത രേഖ
തൃശ്ശൂർ ജില്ലയിലെ പുന്നയൂർക്കുളം ഗ്രാമത്തിൽ ചെറാട്ടി അയ്യപ്പന്റേയും അമ്മുകുട്ടിയുടേയും മകളായി ജനിച്ചു. പ്രീഡിഗ്രി വിദ്യഭ്യാസം നേടി.

## അധികാരങ്ങൾ
* 2011 ൽ ഗുരുവായൂർ നഗരസഭയുടെ ഡെപ്യൂട്ടി ചെയർപേർസൺ.
* 2009 ൽ ഗുരുവായൂർ നഗരസഭയുടെ ചെയർപേർസൺ
* 2004 ൽ ഗുരുവായൂർ നഗരസഭയുടെ ചെയർപേർസൺ
* 2004 മുതൽ സി.പി.ഐ. ജില്ലാ കമ്മിറ്റിയംഗം.
* മഹിളാ സംഘം ഗുരുവായൂർ മണ്ഡലം കമ്മിറ്റി പ്രസിഡന്റ്

## അവാർഡുകൾ
* 2010 - ൽ ഗുരുവായൂർ നഗരസഭയിൽ ശാസ്ത്രീയ രീതിയിൽ മാലിന്യ സംസ്‌കരണ സംവിധാനം പ്രാവർത്തികമാക്കിയതിന് സംസ്ഥാന സർക്കാരിന്റെ ബഹുമതി നേടി. 
* 2010 - ൽ ഭാരത് സ്‌കൗട്ട്‌സ് ആൻഡ് ഗൈഡ്‌സ് അവാർഡും നേടി.

## തിരഞ്ഞെടുപ്പുകൾ

## കുടുംബം
ഗുരുവായൂർ ദേവസ്വം ബോർഡ് ഉദ്യോഗസ്ഥൻ കക്കാട്ട് ഗോപിയാണ് ഭർത്താവ്. മക്കൾ: ശില്പ, വിഷ്ണു.

## അവലംബം


വർഗ്ഗം:1973-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
ക്രിസ്തുമസ് രാത്രി (ചലച്ചിത്രം)

1961 ജനുവരി 28-ന് പ്രദർശനത്തിനെത്തിയ മലയാള ചലച്ചിത്രമാണ് **ക്രിസ്തുമസ് രാത്രി**. നീലാപ്രൊഡക്ഷനു വേണ്ടി. പി. സുബ്രഹ്മണ്യം സംവിധാനം  നിർവഹിച്ച് മെരിലാൻഡ് സ്റ്റുഡിയോയിൽ നിർമിച്ച ഈ ചലച്ചിത്രത്തിന്റെ കഥ ടി.എൻ ഗോപിനാധൻ നായരും സംഭാഷണം മുട്ടത്തു വർക്കിയും തയ്യാറാക്കി.  ഇതിന്റെ വേണ്ടി ഗാനങ്ങൾ  പി. ഭാസ്കരനും സംഗീതസംവിധാനം ബ്രദർ ലക്ഷ്മണനും നിർവഹിച്ചു.
## അഭിനേതാക്കൾ
* കൊട്ടാരക്കര ശ്രീധരൻ നായർ
* ടി.കെ. ബാലചന്ദ്രൻ
* തിക്കുശ്ശി സുകുമാരൻ നായർ
* പറവൂർ ഭരതൻ
* ഗോവിന്ദൻകുട്ടി
* മിസ് കുമാരി
* അംബിക (പഴയത്)
* അടൂർ പങ്കജം
* എസ്.പി. പിള്ള
* ബഹദൂർ
* സോമൻ (പഴയത്)
* പങ്കജവല്ലി
* കണ്ണമ്മ
* കെ.ജി പരമേശ്വരൻ നായർ

## പിന്നണിഗായകർ
* എ.പി കോമള 
* കമുകറ 
* പി. ലീല 
* പി.ബി. ശ്രീനിവാസൻ 
* ടി.എസ്. കുമരേശൻ

## അവലംബം

വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മുട്ടത്തുവർക്കി തിരക്കഥ എഴുതിയ ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾവർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
ജയന്തി നടരാജൻ

ഇന്ത്യയിലെ ഒരു അഭിഭാഷകയും മുൻ ഇന്ത്യൻ നാഷണൽ കോൺഗ്രസ്  രാഷ്ട്രീയപ്രവർത്തകയുമാണ് **ജയന്തി നടരാജൻ**. (ജനനം:  ജുൺ  7, 1954). തമിഴ്‌നാടു് സംസ്ഥാനത്തിൽ നിന്നും മൂന്നുതവണ രാജ്യസഭയിലേക്കു് ജയന്തി നടരാജൻ തെരഞ്ഞെടുക്കപ്പെട്ടു. 2011 ജൂലായ് 11 മുതൽ പതിനഞ്ചാം ലോക്‌സഭയിലെ മൻമോഹൻ സിംഗ്‌ നയിച്ചിരുന്ന മന്ത്രിസഭയിൽ വനം , പരിസ്ഥിതി എന്നിവയുടെ  സ്വതന്ത്രചുമതലയുള്ള മന്ത്രിയായിരുന്നു ജയന്തി നടരാജൻ.

## ജീവിത രേഖ
ജയന്തി നടരാജൻ തമിൽ നാട്ടിലെ ചെന്നൈയിലാണു് ജനിച്ചതു്. അവരുടെ മുത്തച്ഛൻ തമിഴ്നാടു് മുൻ മുഖ്യമന്ത്രിയും ( 1963 - 1967 ) കോൺഗ്രസ്സ് നേതാവുമായ എം. ഭക്തവൽസലം ആണു്. സ്കൂൾ വിദ്യാഭ്യാസം ചെന്നൈ സ്കൂൾ , സേക്രഡ് ഹേർട്ട് മെട്രിക്കുലേഷൻ ഹയർ സെക്കണ്ടറി സ്കൂൾ , ചർച്ചു് പാർക്കു് എന്നിവിടങ്ങളിലായിരുന്നു. വക്കീൽ ബിരുദവും പരിശീലനവും ചെന്നൈയിലായിരുന്നു. പ്രാക്ടീസിങ്ങ് കാലയളവിൽ തന്നെ ആൾ ഇന്ത്യാ വുമൺസ് കോൺഫെറൻസ് തുടങ്ങി സാമൂഹിക സംഘടനകളിൽ  പ്രവർത്തനങ്ങളിൽ വ്യാപൃതയായിരുന്നു. അതോടൊപ്പം ദൂരദർശൻ മദ്രാസ് വാർത്ത പ്രക്ഷേപണത്തിൽ ജോലിചെയ്തിരുന്നു.

## രാഷ്ട്രീയ പ്രവർത്തനം
രാജീവു് ഗാന്ധിയുടെ നിരീക്ഷണത്തിലൂടെയാണു് ജയന്തി കോൺഗ്രസ്സിലേക്കു് വന്നതു്. ആദ്യമായി 1986ലും പിന്നീട് 1992ലും രാജ്യസഭയിലേക്കു് തെര‍ഞ്ഞെടുക്കപ്പെട്ടു.
### തമിൽ മാനില കോൺഗ്രസ്സ്
1990-കളിൽ ജയന്തിയും മറ്റു് തമിഴ്നാടു് രാഷ്ട്രീയ പ്രവർത്തകരും നരസിംഹ റാവു സർക്കാരിൽ അതൃപ്തരായി കോൺഗ്രസ്സിൽ നിന്നു് ഒഴിവാകുകയും ജി.കെ. മൂപ്പനാരുടെ നേതൃത്വത്തിൽ തമിഴ് മാനിലാ കോൺഗ്രസ്സ് (ടി.എം.സി) ചേരുകയും 1997 -ൽ തമിൽ മാനില കോൺഗ്രസ്സിൽ നിന്നു് രാജ്യ സഭയിലേക്കു് തെരഞ്ഞെടുക്കപ്പെടുകയും ചെയ്തു.

ടി.എം.സി യുനൈറ്റഡ് ഫ്രണ്ട് കേന്ദ്ര ഗവൺമെന്റി ന്റെ ഭാഗമായ ദ്രാവിഡ മുന്നേറ്റ കഴകവുമായി പ്രവർത്തിക്കുകയും ജയന്തി കൽക്കരി, ദേശീയ വ്യോമയാനം, പാർലമെന്ററി കാര്യം എന്നിവയുടെ ചുമതലയുള്ള മന്ത്രിയായി 1997 -ൽ പ്രവർത്തിക്കുകയും ചെയ്തു.

### തിരികെ കോൺഗ്രസ്സിലേക്കു്
മൂപ്പനാരുടെ മരണശേഷം ടി.എം.സി നേതാക്കൾ കോൺഗ്രസ്സിലേക്കു് തിരികെ ലയിക്കാൻ തീരുമാനിച്ചു. ജയന്തി നടരാജൻ പാർട്ടിയുടെ വക്താവായി നിയമിക്കപ്പെട്ടു.  ജയറാം രമേശ് വഹിച്ചിരുന്ന വനം , പരിസ്ഥിതി എന്നിവയുടെ സ്വതന്ത്ര ചുമതലയുള്ള മന്ത്രിയായി ജൂലായ് 12 2011 ൽ ചുമതലയേറ്റു. സമാഗതമായ തെരഞ്ഞെടുപ്പിൽ പാർട്ടിക്കുവേണ്ടി പ്രവർത്തിക്കാൻ വേണ്ടിയെന്ന കാരണം ഉന്നയിച്ചു് 2013 ഡിസംബർ 20ന് പാർട്ടിയുടെ ആവശ്യപ്രകാരം അവർ മന്ത്രിസഭയിൽനിന്നും രാജിവെച്ചു.

### കോൺഗ്രസ്സിൽ നിന്നും രാജി
2015 ജനുവരി 30ന് ജയന്തി കോൺഗ്രസ്സിൽ നിന്നും രാജിവെച്ചു. പാർട്ടി ഘടകങ്ങൾ, പ്രത്യേകിച്ച് രാഹുൽ ഗാന്ധി തന്റെ പേരിനെ കളങ്കപ്പെടുത്തുന്ന വണ്ണം ദുഷ്പ്രചരണങ്ങൾ നടത്തി എന്നവർ സോണിയ ഗാന്ധിയ്ക്കയച്ച കത്തിൽ ആരോപണമുന്നയിച്ചു. മന്മോഹൻ മന്ത്രിസഭയുടെ സാമ്പത്തികപരിഷ്കാരങ്ങൾക്കു സംഭവിച്ച മരവിപ്പിനെ ന്യായീകരിക്കാൻ തന്നെ ബലിയാടാക്കുകയായിരുന്നു എന്നും അവർ കത്തിൽ തുറന്നടിച്ചു.

വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തമിഴ്നാട്ടിൽ നിന്നും രാജ്യസഭയിൽ അംഗമായവർ
വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1954-ൽ ജനിച്ചവർ
പൊടിപാറി

ഒരു ചെറു വൃക്ഷമാണ് **പൊടിപാടി**. . വിവിധങ്ങളായ സ്ത്രീരോഗങ്ങൾക്കുള്ള  വിശിഷ്ടമായ മരുന്നാണ് ഇതേ ജനുസ്സിൽപ്പെട്ട പാച്ചോറ്റിയെപ്പോലെ പൊടിപാറിയും പലവിധ ഔഷധഗുണമുള്ള ഒരു മരമാണ് പൊടിപാറി. തടിയാണ് ഔഷധമായി ഉപയോഗിക്കുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* രൂപവിവരണം
* അറിവുകൾ
* http://www.biotik.org/india/species/s/symprace/symprace_en.html 
* http://www.springerreference.com/docs/html/chapterdbid/69518.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
സുന്ദര രാമസ്വാമി

പ്രശസ്ത തമിഴ് സാഹിത്യകാരനായിരുന്നു **സുന്ദരരാമസ്വാമി** (1931 - 2006). കവി, നിരൂപകൻ, ചെറുകഥാകൃത്ത്, നേവലിസ്റ്റ് എന്ന നിലകളിലെല്ലാം  ശ്രദ്ധേയനായിരുന്നു. കാലൈചുവട് എന്ന തമിഴ് സമാന്തര സാഹിത്യമാസികയുടെ പത്രാധിപരും ന‌ടത്തിപ്പുകാരനുമായിരുന്നു. 
തമിഴ് നോവൽ സാഹിത്യത്തിൽ പുതിയ പ്രവണതകൾക്ക് തുടക്കം കുറിച്ചത് സുന്ദരരാമസ്വാമിയാണ്. അദ്ദേഹം തകഴി ശിവശങ്കരപിളളയുടെ തോട്ടിയുടെ മകൻ, ചെമ്മീൻ എന്നീ നോവലുകളും ബഷീർ, കാരൂർ, എം. ഗോവിന്ദൻ എന്നിവരുടെ ചില കഥകളും എൻ.എൻ. കക്കാടിന്റെ ഏതാനും കവിതകളും തമിഴിലേക്കു പരിഭാഷപ്പെടുത്തി. അദ്ദേഹത്തിന്റെ ആദ്യ നോവലായ പുളിയമരത്തിൻ കതൈ സാഹിത്യലോകത്തിന്റെ പ്രത്യേക ശ്രദ്ധ ആകർഷിച്ചു. അതിനെത്തുടർന്ന് അദ്ദേഹം രചിച്ച ജെ.ജെ. ചില കുറിപ്പുകൾ, കുഴന്തൈകൾ,പെൺകൾ,ആൺകൾ എന്നീ നോവലുകളും അനന്യ സദൃശങ്ങളാണ്. ഇവയിലൂടെ സുന്ദര രാമസ്വാമി ഇന്ത്യൻ നോവലുകളുടെ ചരിത്രത്തിൽ ഒരു പ്രത്യേക സ്ഥാനം കരസ്ഥമാക്കി. പുതുമയുളള ഇതിവൃത്തങ്ങളും കഥാപാത്രങ്ങളും, ആസ്വാദകരുടെ മനസ്സിൽ മായാത്ത മുദ്ര അർപ്പിക്കാൻ പര്യാപ്തങ്ങളായ ബിംബങ്ങളുടെ പ്രയോഗം, മൗലികതകൊണ്ട് വായനക്കാരുടെ മാത്രമല്ല നിരൂപകരുടേയും ആദരവു നേടുവാനുതകുന്ന ആഖ്യാനരീതി എന്നിവ ഈ നോവലുകളെ മറ്റു തമിഴ് നോവലുകളിൽ നിന്നെല്ലാം വേർതിരിച്ചു നിർത്തുന്നു . 

## ജീവിതരേഖ
നാഗർകോവിൽ സ്വദേശിയാണ് സുന്ദരരാമസ്വാമി. ചെറുപ്പത്തിൽ ഒൻപതു വർഷത്തോളം കോട്ടയത്ത് താമസിച്ചിട്ടുണ്ട്.  പാരീസിൽ ഇൻഡ്യാ പൊയട്രി ഫെസ്‌റ്റിവലിൽ പങ്കെടുത്തിട്ടുണ്ട്‌. 

## കൃതികൾ
*ഒരു പുളിമരത്തിന്റെ കഥ (നോവൽ - 1966)
* ജെ. ജെ. ചില കുറിപ്പുകൾ (നോവൽ - 1981)
* സുന്ദര രാമസ്വാമിയുടെ ലേഖനങ്ങൾ (1984)
*നാ. പിച്ചമൂർത്തി-ഒരു പഠനം (1991)
* സുന്ദര രാമസ്വാമിയുടെ കഥകൾ (1991)
* 107 കവിതകൾ (1996) 
## പുരസ്‌കാരങ്ങൾ
*തമിഴ്നാട് സർക്കാരിന്റെ കഥാചൂഢാമണി പുരസ്‌കാരം 
*കുമാരനാശാൻ സ്മാരക അവാർഡ് 

## അവലംബം


വർഗ്ഗം:തമിഴ് സാഹിത്യകാരന്മാർ
മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം നേടിയ ചലച്ചിത്രങ്ങളുടെ പട്ടിക

മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രങ്ങൾ

## അവലംബം
* Official website 
* PRD, Govt. of Kerala: Awardees List 
; Specific

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വനിത സമ്മതിദാനം

സ്ത്രീകൾക്ക് തിരഞ്ഞെടുപ്പിൽ വോട്ട് രേഖപ്പെടുത്താനും മൽസരിക്കാനുമുള്ള അവകാശം പത്തൊമ്പതാം നൂറ്റാണ്ടീന്റെ അന്ത്യം മുതൽക്ക് മാത്രമാണ് പ്രചാരത്തിലായി തുടങ്ങിയത്.
അന്ന്  സ്വയം ഭരണ ബ്രിട്ടീഷ് കോളനി യായിരുന്ന ന്യൂസിലാണ്ട 1893ൽ വനിതകൾക്ക് വോട്ടവകാശം നൽകി.
അയൽ പ്രദേശമായ ദക്ഷിണ ഓസ്ട്രേലിയ 1895 ൽ വോട്ടവകാശത്തിനു പുറമെ മൽസരിക്കാനുള്ള അനുമതിയും സ്ത്രീകൾക്ക് നൽകി

റഷ്യൻ സാമ്രാജ്യത്തിനു കീഴിലായിരുന്ന ഫിൻലാൻഡാണ് വനിതാ സമ്മതിദാനാവകാശം നൽകിയ ആദ്യ യൂറോപ്യൻ രാജ്യം.1907ൽ സമ്മതിദാനാനുമതിയോടൊപ്പം വനിത പാർ ലമന്റ് അംഗങ്ങളെയും രാജ്യത്തിനു ലഭിച്ചു.

ഒന്നാം ലോക യുദ്ധത്തിനു ശേഷം വനിത സമ്മതിദാനത്തിനു പ്രചാരമേറിയെങ്കിലും 1944 മാത്രമാണ് ഫ്രാൻസും 1971ൽ സ്വിറ്റ്സർലാണ്ടൂം വനിതകളുടെ അവകാശം അനുവദിച്ചത്.
മിക്ക രാജ്യങ്ങളലും ഈ അവകാശം അനുവദിച്ചു കിട്ടാൻ അവകാശ സമരങ്ങൾ വേണ്ടീവന്നു.
സ്തീകൾക്കെതിരിലുള്ള എല്ലാവിധ വിവേചനങ്ങളും അവസാനിപ്പിക്കുന്ന മാർഗ്ഗ നിർദ്ദേശങ്ങൾ(Convention on the Elimination of All Forms of Discrimination Against Women,)  ഐക്യരാഷ്ട്രസഭ 1979ൽ പുറത്തിറക്കി.ഇതിൽ സമ്മതി ദാനവകാശം കണിശമായി പ്രതിപാദിച്ചിരിക്കുന്നു.

## അവലംബം

## ഇതും കാണുക
*Women suffrage time line-NMHM 

വർഗ്ഗം:തിരഞ്ഞെടുപ്പ്
വർഗ്ഗം:വനിത സമ്മതിദാനം
വർഗ്ഗം:സ്ത്രീ സമ്മതിദാനം
ഗൗരി ഷിൻഡെ

ഒരു ഇന്ത്യൻ ചലച്ചിത്ര സംവിധായികയാണ്  **ഗൗരി ഷിൻഡെ** (ജനനം . ജൂലൈ  6, 1973).ഗൗരിയുടെ  പ്രഥമ സംവിധാന സംരംഭം ആണ് ഇംഗ്ലീഷ് വിംഗ്ലിഷ്(2012) എന്ന ചിത്രം .
## അവലംബം
സൂപ്പർഗേൾ

ഒരു ഡി.സി. കോമിക്സ് കഥാപാത്രമാണ് **സൂപ്പർഗേൾ**. സൂപ്പർമാന്റെ പിതൃസഹോദരനായ സോർ-എൽന്റെ പുത്രി ആണ് കാര എന്ന് യഥാർത്ഥ നാമമുള്ള സൂപ്പർഗേൾ. 1959ൽ ആദ്യമായി ആക്ഷൻ കോമിക്സിൽ പ്രത്യക്ഷപ്പെട്ട ഈ കഥാപാത്രം ഒട്ടോ ഓസ്ക്കർ ബിൻഡർ എന്ന കഥാകൃത്തിന്റേയും അൽ പ്ലാസ്റ്റിനോ എന്ന ചിത്രകാരന്റേയും സൃഷ്ടിയാണ്.

വർഗ്ഗം:കോമിൿ കഥാപാത്രങ്ങൾ
വർഗ്ഗം:ചിത്രകഥകൾ
കേരളസംസ്ഥാന ചലച്ചിത്രപുരസ്കാരം 1973

മികച്ച ചിത്രത്തിനുള്ള 1973-ലെ കേരളസംസ്ഥാന ചലച്ചിത്രപുരസ്കാരം എം.ടി. വാസുദേവൻ നായർ സംവിധാനം ചെയ്ത നിർമ്മാല്യം കരസ്ഥമാക്കി. ഈ ചിത്രത്തിലൂടെ എം.ടി.ക്ക് മികച്ച സംവിധായകനും പി.ജെ. ആന്റണിക്ക് മികച്ച നടനുമുള്ള പുരസ്കാരം ലഭിച്ചു. മാധവിക്കുട്ടി എന്ന ചിത്രത്തിലെ അഭിനയത്തിന് ജയഭാരതി തുടർച്ചയായി രണ്ടാം തവണയും മികച്ച നടിക്കുള്ള പുരസ്കാരം കരസ്ഥമാക്കി .

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബം
പാപ്പ് സ്മിയർ പരിശോധന

പാപ്പ് ടെസ്റ്റ് , സെർവൈക്കൽ സ്മിയർ എന്നീ പേരുകളിലും അറീയപ്പെടുന്നു. ഗർഭാശയമുഖത്തെ (cervx) അർബുദങ്ങളടക്കമുള്ള പല കോശ വ്യതിയാനങ്ങളും രോഗ സാധ്യതയും  മുൻകൂട്ടി കണ്ടെത്താൻ ഉതകുന്ന കോശപരിശോധന മുറയാണ് പാപ്പ് സ്മിയർ എന്ന പേരിൽ പരക്കെ അറിയപ്പെടുന്നത്. 
ഇത് ഒരു പ്രാഥമിക പരിശോധന മാത്രമാണ്. രോഗബാധിത കോശങ്ങളുടെ സാന്നിധ്യം  സ്ഥിരീകരിക്കാൻ കൂടുതൽ കൃത്യതയാർന്ന മറ്റു മുറകൾ വേണ്ടി വന്നേക്കാം . ജോർജിയോസ് പാപ്പനികൊലഒ എന്ന ഗ്രീക്ക് ഭിഷ്വകരനാൽ കണ്ടുപിടിക്കപ്പെട്ടതു കൊണ്ട് പപ്പനികൊലഒ ടെസ്റ്റ് എന്നു നാമകരണം ചെയ്യപ്പെട്ട ഈ പരിശോധനയുടെ ചുരക്കപ്പേരാണ് പാപ്പ് എന്നത്.

## പരിശോധന രീതി
വേദന രഹിതമായ പരിശോധനയാണ് പാപ്പ് ടെസ്റ്റ്. എന്നാൽ രോഗാണു ബാധയോ, രക്ത ചംക്രണ പ്രശ്നങ്ങളോ നിലനിൽക്കുന്നുണ്ടെങ്കിൽ പരിശോധന വേളയിൽ വേദനയോ അസ്വാസ്ഥ്യമോ ഉണ്ടായേക്കാം. ആർത്തവ സമയത്ത് പാപ്പ് പരിശോധന ചെയ്യൂന്നത് അഭികാമ്യമല്ല.
സ്പെക്കുലം എന്ന പരന്ന ഉപകരണമുപയോഗിച്ച് യോനിയിലൂടെ ഗർഭാശയമുഖത്തുള്ള കോശങ്ങൾ ചുരണ്ടിയെടുക്കുകയാണ് പരിശോധന വേളയിൽ ചെയ്യുന്നത്. ഇങ്ങനെ ശേഖരിക്കുന്ന കോശങ്ങൾ ലാബോറട്ടറിയിൽ സൂക്ഷ്മദർശിനിയിലൂടെയുള്ള  പരിശോധനയ്ക്ക്  വിധേയമാക്കുന്നു.
കമ്പ്യൂട്ടറുകൾ സ്ലൈഡുകൾ തിരിച്ചറിഞ്ഞ് പരിശോധന ഫലങ്ങൾ നൽകുന്ന സംവിധാനവും അടുത്തകാലത്തായി നിലവിൽ വന്നിട്ടുണ്ട്.

## ആർക്കൊക്കെ പാപ്പ് ചെയ്യാം
പാപ്പ് പരിശോധന ഇന്ന് രോഗീപരിശോധനയുടെ  അവിഭാജ്യ ഘടകമായി കഴിഞ്ഞിരിക്കുന്നു. നിരവധി രാജ്യങ്ങളിൽ നിർബന്ധ പരിശോധനയുമായിരിക്കുന്നു. 21 വയസ്സിനുമുകളിൽ പ്രായമുള്ള സ്ത്രീകൾ 
രണ്ടോ മൂന്നോ വർഷത്തിൽ ഒരിക്കൽ ഈ പരിശോധന നടത്തണമെന്ന് മിക്ക വൈദ്യ/വൈദ്യേതര സംഘടനകളും നിഷ്കർഷിക്കുന്നു. അർബുദം രൂക്ഷമാകുന്നതിനു മുമ്പ് കണ്ടെത്തി ചികിൽസിക്കുവാൻ പാപ്പ് പരിശോധന ഇടയാക്കുന്നു എന്നതാണ് പാപ്പിനെ ഏറെ പ്രചരിതമാക്കിയത്.60-65 വയസ്സുവരെ പാപ്പ് സ്മിയർ ചെയ്യാവുന്നതാണ്.ആ പ്രായത്തിനപ്പുറം വ്യക്തമായ നേട്ടങ്ങൾ ഇല്ല എന്നു കണക്കാക്കപ്പെടുന്നു.

വർഗ്ഗം:വൈദ്യപരിശോധനകൾ
ക്രിപ്റ്റൊസ്പൊറീഡിയോസിസ്

ക്രിപ്റ്റൊസ്പൊറീഡിയം എന്ന പ്രോട്ടോസോവ മൂലമുണ്ടാകുന്ന അസുഖമാണ് **ക്രിപ്റ്റൊസ്പൊറീഡിയോസിസ്**. ഈ പരാദം മനുഷ്യരുടെയും മൃഗങ്ങളുടെയും കുടലിൽ വളർന്നു പെരുകുന്നു. വയറിളക്കമാണ് ഈ അസുഖത്തിൻറെ പ്രധാന ലക്ഷണം. രോഗപ്രതിരോധശേഷി വളരെ കുറവുള്ളവരെയാണ് ഈ അസുഖം സാധാരണയായി ബാധിക്കുക. ആരോഗ്യമുള്ളവർക്ക് ഈ അസുഖം വന്നാൽ തന്നെയും തനിയെ ഭേദമാവാറാണ് പതിവ്. . 

## രോഗലക്ഷണങ്ങൾ
രോഗബാധയുണ്ടായി രണ്ടു മുതൽ പത്ത് ദിവസങ്ങൾക്കുള്ളിൽ രോഗലക്ഷണങ്ങൾ കണ്ടുതുടങ്ങുന്നു.
*വയറിളക്കം
ആരോഗ്യമുള്ളവരിൽ വയറിളക്കം തനിയെ നിൽക്കുമെങ്കിലും രോഗപ്രതിരോധശേഷി കുറവുള്ളവരിൽ ശമനമില്ലാത്ത വയറിളക്കം ഉണ്ടാവുന്നു.
*വയറുവേദന
*ഓക്കാനം,ഛർദ്ദി
*പനി
*തൂക്കക്കുറവ് 
## രോഗം പകരുന്ന മാർഗ്ഗങ്ങൾ
രോഗബാധയുള്ളവരുടെ മലത്തിലൂടെ രോഗാണുക്കൾ പുറത്ത് വരുന്നു. രോഗാണു കലർന്ന് മലിനമായ കുടിവെള്ളത്തിലൂടെയോ ഭക്ഷണത്തിലൂടെയോ ആണ് സാധാരണയായി രോഗം പകരുന്നത്.ശരിയായ ശുചീകരണ സംവിധാനമില്ലാത്ത പൊതു നീന്തൽക്കുളങ്ങൾ ഉപയോഗിക്കുന്നത് വഴിയും രോഗം വരാം. ക്രിപ്റ്റൊസ്പൊറീഡിയം സിസ്റ്റുകൾ സാധാരണ ഉപയോഗിക്കുന്ന പല അനുനാശിനികളെയും പ്രതിരോധിക്കാൻ ശേഷിയുള്ളവയാണ്.
## രോഗം വരാൻ കൂടുതൽ സാധ്യതയുള്ളവർ
*എയ്ഡ്സ് രോഗികൾ
*അവയവം മാറ്റിവയ്ക്കപ്പെട്ടവർ
*രോഗപ്രതിരോധശേഷി കുറയ്ക്കുന്ന മരുന്ന് കഴിക്കുന്ന അർബുദ രോഗികൾ. 
*രോഗബാധയുള്ളവരെ പരിചരിക്കുന്നവർ
## രോഗനിർണ്ണയം
*സൂക്ഷ്മദർശിനി  ഉപയോഗിച്ച് നേരിട്ട് കാണുക വഴി 
*രക്തത്തിൽ ആന്റിബോഡിയുടെ സാന്നിധ്യം നിർണ്ണയിക്കുക വഴി. 
## ചികിത്സ
#### പ്രത്യേക മരുന്നുകൾ
*നിറ്റാസോക്സാനൈഡ് (nitazoxanide) 
#### രോഗലക്ഷണങ്ങൾ നിയന്ത്രിക്കുവാൻ
*നിർജ്ജലീകരണം തടയുവാൻ ധാരാളം വെള്ളം കുടിക്കുക.
*ലവണങ്ങൾ നഷ്ടപ്പെടുന്നതിനു പകരമായി ഒ.ആർ.എസ്.ലായനി കുടിക്കുക.
## രോഗം മൂലം ഉണ്ടാകാവുന്ന സങ്കീർണ്ണതകൾ
*കഠിനമായ നിർജ്ജലീകരണം 
*നിയന്ത്രാതീതമായ ശരീരഭാരം നഷ്ടപ്പെടൽ.
*പിത്ത വാഹിനി,പിത്തസഞ്ചി,ആഗ്നേയഗ്രന്ഥി എന്നിവിടങ്ങളിൽ നീർക്കെട്ട്. 
## പ്രതിരോധ മാർഗ്ഗങ്ങൾ
* സോപ്പും വെള്ളവുമുപയോഗിച്ച് കൈകൾ വൃത്തിയായി കഴുകുക-ഭക്ഷണത്തിന് മുൻപ്, മലവിസർജ്ജനത്തിനു ശേഷം, രോഗീപരിചരണത്തിനു ശേഷം.
*രോഗബാധയുള്ളവർ പൊതു നീന്തൽക്കുളങ്ങൾ ഉപയോടിക്കാതിരിക്കുക. 
*പൊതു നീന്തൽക്കുളങ്ങൾ ഉപയോഗിക്കുന്നതിനു മുമ്പ് കുളിക്കുക.

## അവലംബം

വർഗ്ഗം:പ്രൊട്ടോസോവകൾ മൂലമുണ്ടാകുന്ന രോഗങ്ങൾ
ലീന മണിമേഖലൈ

ഒരു തമിഴ് കവിയും അഭിനേത്രിയും ഡോക്യുമെന്ററി സംവിധായകയുമാണ് **ലീന മണിമേഖലൈ**. ഡോക്യുമെന്ററി ചിത്രങ്ങളിലൂടെ ഒട്ടേറെ പുരസ്‌കാരങ്ങൾ നേടിയിട്ടുള്ള ലീന മൂന്ന് കാവ്യ സമാഹാരങ്ങളും പ്രസിദ്ധപ്പെടുത്തിയിട്ടുണ്ട്.
## ജീവിതരേഖ
തമിഴ്‌നാട്ടിലെ വിരുദനഗറിൽ പ്രൊഫസർ. രഘുപതിയുടെയും രമയുടെയും മകളായി ജനിച്ചു. കാമരാജ് സർവകലാശാലയിൽ നിന്ന് എൻജിനീയറിങ്പഠനം കഴിഞ്ഞ്  തമിഴ് സംവിധായകൻ ഭാരതിരാജയുടെ അസിസ്റ്റന്റായി. ബി.ബി.സിക്കു വേണ്ടിയും ഫോറിൻ ടെലിവിഷനുവേണ്ടിയും പരിപാടികൾ ചെയ്തിരുന്നു. ബലാത്സംഗത്തിനിരയാകുന്ന ദലിത് സ്ത്രീത്രീകളെക്കുറിച്ചുള്ള ‘പറൈ’,  അരുന്ധതിയാർ വിഭാഗത്തിൽ നിലനിന്നുപോന്ന ഒരു ആചാരത്തെക്കുറിച്ചുള്ള ‘മാത്തമ്മ’   തുടങ്ങിയ ഡോക്യുമെന്ററികളും ‘സെങ്കടൽ’ എന്ന ഫീച്ചർഫിലിമും ശ്രദ്ധേയമായിരുന്നു. ഇവ നിരവധി ഫിലിം ഫെസ്റ്റിവലുകളിൽ പ്രദർശിപ്പിച്ചു.

സി.പി.ഐയുടെ വനിതാസംഘടന, നാഷനൽ ഫെഡറേഷൻ ഓഫ് ഇന്ത്യൻ വിമനിലും  സി.പി.ഐയിലും 2005വരെ പ്രവർത്തിച്ചിരുന്നു. വംശീയവിരോധികളായ ശ്രീലങ്കൻ കമ്യൂണിസ്റ്റ് പാർട്ടിയുമായി അക്കാലത്ത് സി.പി.ഐക്ക് ബന്ധമുണ്ടായിരുന്നതിൽ പ്രതിഷേധിച്ചും അഭിപ്രായവ്യത്യാസങ്ങൾ മൂലവും പാർട്ടി വിട്ടു.  
'കനവുപട്ടറൈ' എന്ന പുസ്തക പ്രസാധക സംരംഭവും 'തിരൈ' എന്ന പേരിൽ ഒരു സമാന്തര സിനിമാ പ്രസിദ്ധീകരണവും ലീന നടത്തുന്നുണ്ട്.

## സൃഷ്ടികൾ
### സംവിധാനം ചെയ്തവ

### അഭിനയിച്ചവ

## പുരസ്കാരങ്ങൾ
* 2004: വെള്ളി, നല്ല ഡോക്യുമെന്ററിക്കുള്ള പുരസ്‌കാരം യൂറോപ്യൻ മൂവീസ് ഫിലിം ഫെസ്റ്റിവൽ 
* 2008: നല്ല ഡോക്യുമെന്ററിക്കുള്ള പുരസ്‌കാരം,മുംബൈ ഇന്റർനാഷണൽ ഫിലിം ഫെസ്റ്റിവൽ 
* 2008: കോമൺവെൽത്ത് ഫെല്ലോഷിപ്പ്, ബേഡ്സ് ഐ വ്യൂ ഫിലിം ഫെസ്റ്റിവൽ, ലണ്ടൻ 
* 2011: സിർപ്പി സാഹിത്യ പുരസ്‌കാരം

## അവലംബം

## പുറം കണ്ണികൾ

* 
* Leena Manimekalai's official blog
* ജീവിതം ഒരു രാഷ്ട്രീയയാത്ര - അഭിമുഖം
* 

വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:തമിഴ് കവികൾ
മുത്തുലക്ഷ്മി റെഡ്ഡി

സ്ത്രീകളുടെ അവകാശങ്ങൾ നേടിയെടുക്കുവാൻ പ്രയത്നിച്ച ഒരു സാമൂഹ്യപ്രവർത്തകയായിരുന്നു **ഡോ. മുത്തുലക്ഷ്മി റെഡ്ഡി** (ജൂലൈ 30, 1886 - ജൂലൈ 22, 1968). ബ്രിട്ടീഷ് ഇന്ത്യയിലെ ആദ്യത്തെ വനിതാ നിയമസഭാ സാമാജിക എന്ന് ബഹുമതിയും ഇവർക്കുള്ളതാണ്.

## ആദ്യകാല ജീവിതം
1886-ൽ പുതുക്കോട്ടയിൽ ജനിച്ച മുത്തുലക്ഷ്മിയുടെ അച്ഛൻ ഒരു കോളേജ് പ്രൊഫസ്സറും അമ്മ ദേവദാസികളുടെ പരമ്പരയിൽ നിന്നുള്ളവരുമായിരുന്നു. ഈ കുടുംബ പശ്ചാത്തലത്തിൽ വളർന്ന മുത്തുലക്ഷ്മി, ജാതിവ്യവസ്ഥയേയും അന്ധവിശ്വാസങ്ങളേയും വെറുത്തു. അക്ഷരാഭ്യാസത്തിനും ഗാർഹികവൃത്തിക്കാവശ്യമായ ഗണിതം പഠിക്കുവാനും സ്കൂളിൽ പോയിത്തുടങ്ങിയ ഇവർ, പിതാവിന്റെ പിന്തുണയോടെ കോളേജ് വിദ്യാഭ്യാസവും ആരംഭിച്ചു. 1912-ൽ മദ്രാസ് മെഡിക്കൽ കോളേജിൽ നിന്നും ക്ലാസ്സിൽ ഒന്നാമതായി പാസ്സായ മുത്തുലക്ഷ്മി മദ്രാസ് പ്രവിശ്യയിലെ ആദ്യ വനിതാ ഹിന്ദു ഡോക്ടറായിത്തീർന്നു. 

## സാമൂഹ്യപ്രവർത്തനം
ഒരു സർക്കാർ ആശുപത്രിയിൽ പ്രവർത്തനമാരംഭിച്ച ഇവർ 1913-ൽ ആർ.എസ്. സുബ്ബലക്ഷ്മി അമ്മാൾ സ്ഥാപിച്ച ബ്രാഹ്മണവിധവകൾക്കുള്ള ഹോസ്റ്റലിലെ റെസിഡന്റ് ഡോക്ടറായി. 1914-ൽ തന്നെപ്പോലെ ആതുരശുശ്രൂഷയിലും സാമൂഹ്യപ്രവർത്തനങ്ങളിലും തൽപ്പരനായ ഡോ. സുന്ദര റെഡ്ഡിയെ വിവാഹം ചെയ്തു.

1919-ൽ ഡോ. വരദപ്പ നായിഡു ഹോമിൽ പ്രവർത്തിച്ചുകൊണ്ടിരിക്കെ സ്ത്രീകൾ നേരിടുന്ന അവഗണന, നിരക്ഷരത, ശൈശവവിവാഹം, വേശ്യാവൃത്തി തുടങ്ങിയ സാമൂഹിക പ്രശ്നങ്ങൾ അടുത്തറിയുകയും അവർക്കു വേണ്ടി രാഷ്ട്രീയമായി പ്രവർത്തിക്കുവാൻ സന്നദ്ധയാവുകയും ചെയ്തു. വിമൻസ് ഇന്ത്യൻ അസ്സോസിയേഷൻ(1917), മുസ്ലിം വിമൻസ് അസ്സോസിയേഷൻ(1928) എന്നീ സംഘടനകളുടെ രൂപീകരണത്തിൽ സുപ്രധാന പങ്കുവഹിച്ചു. 1926-ൽ പാരീസിൽ വച്ചു നടന്ന ഇന്റർനാഷണൽ സഫറേജ് കോൺഫ്രൻസ്, 1933-ൽ ചിക്കാഗോയിൽ നടന്ന കോൺഗ്രസ് ഓഫ് വിമൻ എന്നീ സമ്മേളനങ്ങളിൽ ഇന്ത്യയെ പ്രതിനിധീകരിച്ചു.

1927-ൽ മദ്രാസ് നിയമസഭയിൽ സാമാജികയും ഡെപ്യൂട്ടി പ്രസിഡന്റുമായി. പെൺകുട്ടികളുടെ കുറഞ്ഞ വിവാഹപ്രായം 14 വയസ്സ് ആക്കുവാനുള്ള സർദ ആക്റ്റിനു വേണ്ടി പ്രവർത്തിക്കുകയും കാമ്പെയ്നുകൾ സംഘടിപ്പിക്കുകയും ചെയ്തു. 1928-ൽ ഹർട്ടോഗ് കമ്മറ്റിയിലെ അംഗം എന്ന നിലക്ക് രാജ്യമൊട്ടാകെ സഞ്ചരിച്ച് സ്ത്രീകൾക്കുള്ള വിദ്യാഭ്യാസ സൗകര്യങ്ങൾ വിലയിരുത്തി. പർദ്ദ സ്ത്രീകളിൽ ആരോഗ്യപ്രശ്നങ്ങൾ സൃഷ്ടിക്കുന്നുവെന്ന് വിശ്വസിച്ചിരുന്നുവെങ്കിലും അതു ധരിക്കുന്നവർക്കായി ആശുപത്രികളിൽ പ്രത്യേകവാർഡുകൾ വേണമെന്ന പ്രമേയത്തെ അവർ പ്രായോഗികത മാനിച്ച് പിന്തുണക്കുകയുണ്ടായി. 1930-ൽ ദേവദാസി സമ്പ്രദായം നിർത്തലാക്കുവാൻ മദ്രാസ് നിയമസഭയിൽ ഡോ. മുത്തുലക്ഷ്മി അവതരിപ്പിച്ച ബില്ലിന് യാഥാസ്ഥിതികരായ ചില ദേശീയനേതാക്കളിൽ നിന്ന് കടുത്ത എതിർപ്പ് നേരിട്ടു.

1968-ൽ നിര്യാതയായി.

## പുറത്തേക്കുള്ള കണ്ണികൾ
* ഡോ. മുത്തുലക്ഷ്മി ഓർമ്മിക്കപ്പെടുന്നു , ദി ഹിന്ദു 
*ഡോ. മുത്തുലക്ഷ്മിയുടെ 127-ആമത് ജന്മദിനാഘോഷം , ദി ഹിന്ദു 

## അവലംബം

വർഗ്ഗം:1886-ൽ ജനിച്ചവർ
വർഗ്ഗം: 1968-ൽ മരിച്ചവർ
വർഗ്ഗം:ജൂലൈ 30-ന് ജനിച്ചവർ
വർഗ്ഗം:ജൂലൈ 22-ന് മരിച്ചവർ

വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ഇന്ത്യയിലെ വനിതാ ഭിഷഗ്വരർ
ഉമ്മിണിത്തങ്ക

1961-ൽ പുറത്തിറങ്ങിയ മലയാള ചലച്ചിത്രമാണ് **ഉമ്മിണിത്തങ്ക**.  ജി. വിശ്വനാഥ് സംവിധാനം ചെയ്ത ഈ ചിത്രം പി.കെ. സത്യപാൽ ഓറിയന്റൽ മൂവീസിനു വേണ്ടി നിർമിച്ചതാണ്.  സംഗീത സംവിധാനം വി. ദക്ഷിണാമൂർത്തി നിർവഹിച്ചു.  പി. ഭാസ്കരനും അഭയദേവും ചേർന്നെഴുതിയ 9 ഗാനങ്ങൾ ഇതിലുണ്ട്.  ഈ ചിത്രത്തിന്റെ ഛായാഗ്രഹണം ഇ.എൻ.സി. നായരുടേതാണ്.  ന്യൂട്ടോൺ, ശ്യാമള എന്നീ സ്റ്റുഡിയോകളിൽ വച്ച് നിർമ്മാണം പൂർത്തിയായി.

## താരനിര

## ഗാനങ്ങൾ
*വരികൾ:പി. ഭാസ്കരൻകെടാമംഗലം സദാനന്ദൻഅഭയദേവ്വി. ദക്ഷിണാമൂർത്തിപി. ഗംഗ 
*ഈണം:  വി. ദക്ഷിണാമൂർത്തി

## അവലംബം

## പുറത്തേക്കുള്ള കണ്ണികൾ
http://www.malayalasangeetham.info/m.php?2173  ഉമ്മിണിത്തങ്ക
*  
* 

## References

വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ജഗതി എൻ.കെ ആചാരി കഥയെഴുതിയ ചലച്ചിത്രങ്ങൾ
വർഗ്ഗം:ജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
പി. ചാക്കോ

കേരളത്തിലെ ഒരു കോൺഗ്രസ് പ്രവർത്തകനും രണ്ടാം നിയമസഭയിൽ തിരുവല്ല മണ്ഡലത്തിൽ നിന്നുമുള്ള അംഗവുമായിരുന്നു **പി. ചാക്കോ**.

## ആദ്യകാലജീവിതം
പത്തനംതിട്ട ജില്ലയിലെ കുമ്പനാട് ജനിച്ച ഇദ്ദേഹം തിരുവല്ലയിൽ സ്ഥിരതാമസമാക്കുകയായിരുന്നു. പൗലോസ് ഉപദേശിയായിരുന്നു ഇദ്ദേഹത്തിന്റെ അച്ഛൻ. തിരുവിതാംകൂർ സർവ്വകലാശാലയിൽ നിന്ന് ഇദ്ദേഹം ബി.എ., എൽ.ടി. (ഇന്നത്തെ ബി.എഡ്. ബിരുദത്തിന് തുല്യം) ബിരുദങ്ങൾ കരസ്ഥമാക്കി. പിന്നീട് ഇദ്ദേഹം തിരുവല്ലയിലെ സിറിയൻ ക്രിസ്ത്യൻ സെമിനാരി സ്കൂളിൽ അദ്ധ്യാപകനായി ജോലിയിൽ പ്രവേശിച്ചു. 

## തിരഞ്ഞെടുപ്പ്
ഇദ്ദേഹം ഇന്ത്യൻ നാഷണൽ കോൺഗ്രസിലെ അംഗവും സ്വാതന്ത്ര്യസമരസേനാനിയുമായിരുന്നു. 1960-‌ൽ ഇദ്ദേഹം തിരുവല്ല നിയോജകമണ്ഡലത്തിൽ നിന്ന് മത്സരിച്ച് കേരള നിയമസഭയിലേയ്ക്ക് തിരഞ്ഞെടുക്കപ്പെട്ടു. 1978-ലാണ് ഇദ്ദേഹം അന്തരിച്ചത്.  

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1914-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1978-ൽ മരിച്ചവർ
വർഗ്ഗം:മാർച്ച് 5-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരുവിതാംകൂർ ലെജിസ്ലേറ്റീവ് അസംബ്ലി അംഗങ്ങൾ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
ചുങ്കത്ത് ജോസഫ് വർക്കി

**ചുങ്കത്ത് ജോസഫ് വർക്കി** കെ.എസ്.ജി (ജനനം: 1891, മരണം: വിവരം ലഭ്യമല്ല) അദ്ധ്യാപകനും പത്രപ്രവർത്തകനും മദ്രാസ് പ്രസിഡൻസിയിലെ വിദ്യാഭ്യാസമന്ത്രിയായിരുന്നയാളുമാണ്.

## ജീവിതരേഖ
1891-ൽ ഇന്ന് കേരളത്തിൽ സ്ഥിതി ചെയ്യുന്ന കോട്ടപ്പടിയിലെ ഒരു സിറിയൻ കത്തോലിക്കാ കുടുംബത്തിലാണ് ഇദ്ദേഹം ജനിച്ചത്.  മംഗലാപുരത്തെ സെന്റ് അലോഷ്യസ് കോളേജിലും തൃശൂരിലെ സെന്റ് തോമസ് കോളേജിലും ഇദ്ദേഹം ചരിത്രവിഭാഗം പ്രഫസറായിരുന്നു.

ഓൾ ഇൻഡ്യ കത്തോലിക് ലീഗിന്റെ സെക്രട്ടറിയായും ഇദ്ദേഹം പ്രവർത്തിച്ചിട്ടുണ്ട്. മദ്രാസ് ലെജിസ്ലേറ്റീവ് അസംബ്ലിയിൽ 1937-42 കാലത്ത് ഇദ്ദേഹം വെസ്റ്റ് കോസ്റ്റ് ഇൻഡ്യൻ ക്രിസ്ത്യൻ നിയോജകമണ്ഡലത്തെ പ്രതിനിധീകരിച്ചിട്ടുണ്ട്. *ദി കാത്തലിക് എഡ്യൂക്കേഷൻ റിവ്യൂ* എന്ന പ്രസിദ്ധീകരണത്തിന്റെ എഡിറ്ററായും ഇദ്ദേഹം പ്രവർത്തിച്ചിട്ടുണ്ട്. 1937-ലെ തിരഞ്ഞെടുപ്പിൽ വിജയിച്ച് കോൺഗ്രസിലെ സി. രാജഗോപാലാചാരി അധികാരത്തിലെത്തിയപ്പോൾ വർക്കി വിദ്യാഭ്യാസമന്ത്രി പി. സുബ്ബരായനു കീഴിൽ വിദ്യാഭ്യാസ സെക്രട്ടറിയായി. 1939 ജനുവരി 7-ന് ഇദ്ദേഹം സുബ്ബരായനുശേഷം വിദ്യാഭ്യാസമന്ത്രിയായി തിരഞ്ഞെടുക്കപ്പെട്ടു. 1939 ഒക്റ്റോബറിൽ കോൺഗ്രസ് മന്ത്രിസഭ രാജിവയ്ക്കുന്നതുവരെ ഇദ്ദേഹം ഈ സ്ഥാന‌ത്തു തുടർന്നു. പിന്നീട് ഇദ്ദേഹം കൊച്ചിയിലെ സേക്രഡ് ഹാർട്ട്സ് കോളേജിൽ അദ്ധ്യാപകനായി ജോലിയിൽ പ്രവേശിച്ചു. 62-ആം വയസ്സിലാണ് ഇദ്ദേഹം മരിച്ചത്.

ഇദ്ദേഹത്തെ പോപ്പ് പയസ് XI-ആമൻ നൈറ്റ് പദവി നൽകി ആദരിച്ചു. കോന്തുരുത്തിയിൽ സെന്റ് ജോൺ നെപോമുസീൻ പ‌ള്ളിയിലാണ് ഇദ്ദേഹത്തെ അടക്കിയത്.

## അവലംബം

## കൂടുതൽ വായനയ്ക്ക്
*സി.ജെ. വർക്കി, ചുങ്കത്ത് 

വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1891-ൽ ജനിച്ചവർ
വർഗ്ഗം:സീറോ മലബാർ കത്തോലിക്കർ
വർഗ്ഗം:1953-ൽ മരിച്ചവർ
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഇന്ത്യൻ കമ്മ്യൂണിസ്റ്റ് വിരുദ്ധർ
വർഗ്ഗം:മലയാളം പത്രപ്രവർത്തകർ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
കാരക്കാസ്

കരീബിയൻ രാജ്യമായ വെനിസ്വേലയുടെ തലസ്ഥാനമാണ്‌ രാജ്യത്തെ ഏറ്റവും വലിയ നഗരമായ **കാരക്കാസ്** ().  ഒരു തുറമുഖ നഗരമാണ് വെനിസ്വേലയുടെ തലസ്ഥാനമായ കാരക്കാസ്.
## അവലംബം


വർഗ്ഗം:തെക്കേ അമേരിക്കയിലെ നഗരങ്ങൾ
വർഗ്ഗം:തലസ്ഥാനനഗരങ്ങൾ
വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ‎
വർഗ്ഗം:വെനിസ്വേല
ബി.ഡി. ദേവസ്സി

കേരളത്തിലെ തൃശൂർ ജില്ലയിൽ നിന്നുള്ള ഒരു സി.പി.ഐ.(എം.) നേതാവാണ് **ബി.ഡി. ദേവസ്സി**. കേരളനിയമസഭയിൽ ഇദ്ദേഹം ചാലക്കുടി നിയമസഭാ മണ്ഡലത്തിൽ നിന്ന് 2006-ലും 2011-ലും തിരഞ്ഞെടുക്കപ്പെടുകയുണ്ടായി. ചാലക്കുടിക്കടുത്തുള്ള കൊരട്ടി സ്വദേശിയാണ്.

## അധികാരങ്ങൾ

* കൊരട്ടി പഞ്ചായത്ത് പ്രസിഡണ്ട്.

## തിരഞ്ഞെടുപ്പുകൾ

## അവലംബം

വർഗ്ഗം:1950-കളിൽ ജനിച്ചവർ
വർഗ്ഗം:ഡിസംബർ 16-ന് ജനിച്ചവർ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
ബ്രെവിസെറടോപ്സ്

സെറാടോപിയ എന്ന കുടുംബത്തിൽ പെട്ട ദിനോസർ ആണ് **ബ്രെവിസെറടോപ്സ്** . അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ.  ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ് . 1975 ൽ ഇവയുടെ ഫോസ്സിൽ കിട്ടിയ സമയത്ത് ഇവയെ പ്രൊടോസെറടോപ്സ് ആയി ആണ് വർഗ്ഗികരിചിരുന്നത് , എന്നാൽ 1990 ൽ റഷ്യൻ പലീന്റൊലൊഗിഷ് അയ കുർസാനോവ് ഇവയെ പുതിയ ജെനുസിൽ പെടുത്തി പുനർ വർഗ്ഗികരണം ചെയ്തു . നിലവിൽ ഇവയെ ബാഗസെറടോപ്സ്സിന്റെ പ്രായപൂർത്തി ആവാത്ത സ്പെസിമെൻ ആയി ആണ് അനുമാനിക്കുന്നത് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
അരപ്പവൻ

1961-ൽ പുറത്തിറങ്ങിയ മലയാള ചലച്ചിത്രമാണ് **അരപ്പവൻ**.  കെടാമംഗലം ആദ്യമായി ഗാനങ്ങൾ എഴുതിയ ചിത്രം എന്നപ്രത്യേകത ഇതിനുണ്ട്.  ഈ ചിത്രത്തിന്റെ തിരക്കഥയും സംഭാഷണവും രചിച്ചതും ചായക്കടക്കാരൻ പാച്ചു എന്ന കഥാപാത്രത്തെ അവതരിപ്പിച്ചതും അദ്ദേഹം തന്നെ.  പ്രമുഖ താരങ്ങൾ അഭിനയിച്ചിട്ടും തമിഴിലെ പ്രമുഖ സംവിധായകനായ ശങ്കർ സംവിധാനം നിർവഹിച്ചിട്ടും ഈ ചിത്രം ഒരു പരാജയമായിരുന്നു.
## അഭിനേതാക്കൾ
സത്യൻപ്രേംനവാസ്ടി.എസ്. മുത്തയ്യകെടമംഗലം സദാനന്ദൻഎസ്.പി. പിള്ളജി.കെ. പിള്ളപട്ടം സ്ദൻശ്രീനാരായണ പിള്ളകാലക്കൽ കുമാരൻഅംബികശാന്തികെ.പി.എ.സി. സുലോചനമാസ്റ്റർ പ്രിൻസ്
## ഗായകർ
എ.പി. കോമളകെ. സുലോചനകെടാമംഗലം സദാനന്ദൻപി. ലീലപി.ബി. ശ്രീനിവാസൻപട്ടം സദൻ
## അവലംബം
## പടം കാണുക
അരപ്പവൻ 1961

വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത  ചലച്ചിത്രങ്ങൾ
വർഗ്ഗം:കെടാമംഗലം സദാനന്ദൻ കഥയും തിരക്കഥയും രചിച്ച ചലച്ചിത്രങ്ങൾ
ബോറോഗോവിയ

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **ബോറോഗോവിയ**. മംഗോളിയയിലെ ഗോബി മരുഭുമിയിൽ നിന്നും ആണ് ഫോസ്സിൽ കണ്ടു കിട്ടിയിട്ടുള്ളത് . അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ ആയി കിട്ടിയിട്ടുള്ളത് ഒരു ജോഡി കാലുകളുടെ എല്ലുകൾ ആണ്. ഹോലോ ടൈപ്പ് ZPAL MgD-I/174 .

## ശാരീരിക ഘടന
ഏകദേശ ഭാരം കണക്കാക്കിയിട്ടുള്ളത് 2 0 കിലോ ആണ്, നീളം ആകട്ടെ 6 അടിയും

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
രോഹിണി ദേവഷേർ

ഡൽഹി സ്വദേശിയായ പ്രമുഖ ചിത്രകാരിയും ഇൻസ്റ്റലേഷൻ ആർട്ടിസ്റ്റുമാണ് **രോഹിണി ദേവഷേർ**(ജനനം : 1978). വീഡിയോ, പെയിന്റിംഗ്, പ്രിന്റ് മേക്കിംഗ് തുടങ്ങി വൈവിദ്ധ്യമാർന്ന മാധ്യമങ്ങൾ ഉപയോഗിച്ച് കലാസൃഷ്ടികൾ തീർക്കുന്ന രോഹിണിക്ക് രാജ്യാന്തര പ്രശസ്തമായ സ്‌കോഡയുടെ 2012ലെ ആർട്ട് ഇന്ത്യ ബ്രേക്ത്രൂ ആർട്ടിസ്റ്റ് അവാർഡ് ലഭിച്ചിട്ടുണ്ട്. 
## ജീവിതരേഖ
ഡൽഹി കേന്ദ്രീകരിച്ചു പ്രവർത്തിക്കുന്ന രോഹിണി ഡൽഹി കോളേജ് ഓഫ് ആർട്സിൽ നിന്ന് പെയിന്റിംഗിൽ ബിരുദവും യു.കെ യിലെ വിഞ്ചസ്റ്റർ സ്കൂൾ ഓഫ് ആർട്സിൽ നിന്ന് ഫൈൻ ആർട് പ്രിന്റ് മേക്കിംഗിൽ ബിരുദാനന്തര ബിരുദവും നേടി.
ബർലിനിലെ മാക്സ് പ്ലാൻക് ഇൻസ്റ്റിറ്റ്യൂട്ടിൽ ശാസ്ത്ര ഗവേഷകർക്കൊപ്പം നാലു മാസം താമസിച്ച് രചന നടത്താൻ ക്ഷണിക്കപ്പെട്ടു. വാനശാസ്ത്രത്തിന്റെ പശ്ചാത്തലത്തിൽ സയൻസും ഫിക്ഷനും ചേരുന്ന രോഹിണിയുടെ വീഡിയോ ഇൻസ്റ്റലേഷനുകൾ നിരവധിയിടങ്ങളിൽ പ്രദർശിപ്പിക്കപ്പെട്ടു. 

ലണ്ടനിലും ബർലിനിലും വാഴ്‌സയിലുമുൾപ്പെടെ വിദേശത്തും സ്വദേശത്തും നിരവധി പ്രദർശനങ്ങൾ നടത്തി.

## പ്രദർശനങ്ങൾ
## [[കൊച്ചി-മുസിരിസ് ബിനാലെ 2012|കൊച്ചി-മുസിരിസ് ബിനാലെയിൽ]]
ലഘുചിത്രം|രോഹിണി ദേവഷേറിന്റെ 'പാർട്‌സ് അൺനോൺ' എന്ന വീഡിയോ ഇൻസ്റ്റലേഷൻ ആസ്വദിക്കുന്നവർ
ആസ്​പിൻവാൾ ഹൗസിലെ ഒഴിഞ്ഞ ഒരു മുറിയിൽ  രോഹിണി ദേവഷേർ **പാർട്‌സ് അൺനോൺ** എന്ന വീഡിയോ ഇൻസ്റ്റലേഷനാണ് ഒരുക്കിയത്. സമുദ്രനിരപ്പിൽ നിന്ന് ഏറെ ഉയരത്തിലുള്ള ലഡാക്കിൽ കലയും ജ്യോതിശ്ശാസ്ത്രവും തമ്മിലുള്ള പങ്കുവയ്ക്കലുകൾ നടക്കുന്ന സങ്കല്പ ഭൂഭാഗങ്ങളാണ് ഇതിൽ ചിത്രീകരിച്ചിരുന്നത്. വാനശാസ്ത്രത്തിന്റെ പശ്ചാത്തലത്തിൽ സയൻസും ഫിക്ഷനും ഇടകലരുന്ന ഇൻസ്റ്റലേഷനാണ് 'പാർട്‌സ് അൺനോൺ'

## പുരസ്കാരങ്ങൾ
*സ്‌കോഡ കലാപുരസ്‌കാരം (2012ലെ ആർട്ട് ഇന്ത്യ ബ്രേക്ത്രൂ ആർട്ടിസ്റ്റ് അവാർഡ്)
## അവലംബം

## പുറം കണ്ണികൾ
*കൊച്ചി-മുസിരിസ് ബിനാലെ 2012
*http://www.naturemorte.com/artists/rohini-devasher/
*Playing to the Gallery

വർഗ്ഗം:1978-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ ചിത്രകാരന്മാർ
വാങേച്ചി മുത്തു

കെനിയയിലെ നയ്റോബി സ്വദേശിയായ പ്രശസ്ത ചിത്രകാരിയും ശിൽപ്പിയുമാണ് **വാങേച്ചി മുത്തു**(25 ജൂൺ 1972).  ന്യൂയോർക്ക് കേന്ദ്രീകരിച്ചു പ്രവർത്തിക്കുന്നു.
## ജീവിതരേഖ
## പ്രദർശനങ്ങൾ
2011
കാപ്രികോർണോ, വെനീസ്, ഇറ്റലി

2010
ഹണ്ട് ബറി ഫ്ലീ, ന്യൂയോർക്ക്

2009
മ്യൂസിയംഓഫ് കണ്ടംപററി ആർട്ട്, സാൻഡിയാഗോ

2008
വാങേച്ചി മുത്തു : ഇൻ ഹൂസ് ഇമേജ്? വിയന്ന, ആസ്ട്രിയ

2004
ഗ്വാങ്ഷു ബിനാലെ, സൗത്ത് കൊറിയ

## [[കൊച്ചി-മുസിരിസ് ബിനാലെ 2012]]
ഡറ്റി വാട്ടർ എന്ന മിക്സഡ് മീഡിയ ഇൻസ്റ്റളേഷനാണ് പ്രദർശിപ്പിച്ചിരുന്നത്.

## അവലംബം

## പുറം കണ്ണികൾ
*Wangechi Mutu Studio , New York
*Wangechi Mutu at the Deutsche Guggenheim , Berlin
*Wangechi Mutu This You Call Civilization? at Art Gallery of Ontario. Online resources include video and and audio. 
*CNN African Voices special on Wangechi Mutu 
*കൊച്ചി-മുസിരിസ് ബിനാലെ 2012 

വർഗ്ഗം:1972-ൽ ജനിച്ചവർ
വർഗ്ഗം:ജൂൺ 25-ന് ജനിച്ചവർ
വർഗ്ഗം:ആഫ്രിക്കൻ ചിത്രകാരന്മാർ
ഉമാ ഭാരതി

**ഉമ ശ്രീ ഭാരതി** (ജനനം: 1959 മേയ് 3) ഒരു പൊതുപ്രവർത്തകയാണ്. മദ്ധ്യപ്രദേശിലെ ഠികംഗർ ജില്ലയിലാണ് ഇവർ ജനിച്ചത്. ഇതിഹാസങ്ങളെപ്പറ്റി ഇവർ കുട്ടിക്കാലത്തുതന്നെ പ്രസംഗിക്കാനാരംഭിച്ചു. ഉമാ ഭാരതിയുടെ അച്ഛൻ ഒരു യുക്തിവാദിയായിരുന്നു. ഗ്വാളിയറിലെ  രാജമാത വിജയരാജി സിന്ധ്യയുടെ സംരക്ഷണയിലാണ് ഉമാഭാരതി വളർന്നത്. ഉമാ ഭാരതിയും റിതാംബരയും രാമജന്മഭൂമി പ്രസ്ഥാനത്തിൽ പ്രധാന പങ്കു വഹിക്കുകയുണ്ടായി.

ഭാരതീയ ജനതാ പാർട്ടി സ്ഥാനാർത്ഥിയായി 1984-ൽ ഉമാഭാരതി തിരഞ്ഞെടുപ്പിൽ മത്സരിച്ചിരുന്നുവെങ്കിലും പരാജയപ്പെട്ടു. 1989-ൽ  ഖജുരാഹോയിൽ നിന്ന് മത്സരിക്കുകയും വിജയിക്കുകയും ചെയ്തു. 1991, 1996, 1998 എന്നീ വർഷങ്ങളിൽ ഈ സീറ്റ് ഉമാഭാരതി നിലനിർത്തി. 1999-ൽ ഭോപ്പാലിൽ നിന്ന് മത്സരിച്ചാണ് ഉമാഭാരതി ജയിച്ചത്. വാജ്പേയി മന്ത്രിസഭയിൽ മനുഷ്യവിഭവ വകുപ്പ്, ടൂറിസം, യുവജനകാര്യ വകുപ്പ്, കായികവകുപ്പ്, ഖനി വകുപ്പ് എന്നിവ ഉമാഭാരതി കൈകാര്യം ചെയ്തിട്ടുണ്ട്.

2003 അസംബ്ലി തിരഞ്ഞെടുപ്പിൽ മദ്ധ്യപ്രദേശിൽ ബി.ജെ.പി.യെ മൂന്നിൽ രണ്ട് ഭൂരിപക്ഷത്തിൽ എത്തിക്കാൻ ഉമാഭാരതിക്ക് സാധിച്ചു. 2004 ഓഗസ്റ്റിൽ ഉമാഭാരതി മുഖ്യമന്ത്രി സ്ഥാനം രാജിവച്ചു. 1994-ലെ ഹുബ്ലി കലാപത്തിൽ ഉ‌ള്ള പങ്കു കാരണം ഉമാഭാരതിക്ക് എതിരേ അറസ്റ്റ് വാറണ്ടുണ്ടായതാണ് രാജിക്ക് കാരണം.

## അവലംബം

വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
വർഗ്ഗം:നരേന്ദ്ര മോദി മന്ത്രിസഭ
വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
വർഗ്ഗം:1959-ൽ ജനിച്ചവർ
വർഗ്ഗം:ലോക്സഭയിലെ വനിതാ അംഗങ്ങൾ
ഷീല ഗൗഡ

ശ്രദ്ധേയയായ ഇന്ത്യൻ ചിത്രകാരിയും ഇൻസ്റ്റളേഷൻ ആർട്ടിസ്റ്റുമാണ് **ഷീല ഗൗഡ**(ജനനം: 1957). സ്വിറ്റ്സർലൻഡും ബാംഗ്ലൂരും കേന്ദ്രീകരിച്ചു പ്രവർത്തിക്കുന്നു.
## ജീവിതരേഖ
കർണാടകത്തിലെ ഭദ്രാവതിയിൽ ജനിച്ച ഷീല ബാംഗ്ലീരിലെ കെൻ സ്കൂളിൽ നിന്നും പെയിന്റിംഗ് ഡിപ്ലോമ  നേടി. ബറോഡ എം.എസ് സർവകലാശാലയിലും ശാന്തിനികേതനിലും പെയിന്റിംഗിൽ പോസ്റ്റ് ഡിപ്ലോമ നേടി. ആദ്യ കാല രചനകളിൽ കെ.ജി. സുബ്രമണ്യത്തിന്റെയും നളിനി മലാനിയുടെയും സ്വാധീനം പ്രകടമായിരുന്നു. ഇൻ ലാക്സ് സ്കോളർഷിപ്പോടെ ലണ്ടനിലെ റോയൽ കോളേജ് ഓഫ് ആർട്ടിൽ പെയിന്റിംഗിൽ എം.എ ബിരുദം നേടി.

## പ്രദർശനങ്ങൾ
*ജോഹന്നാസ്ബർഗ്ഗ് ബിനാലെ 1994
## [[കൊച്ചി-മുസിരിസ് ബിനാലെ 2012]]
ലഘുചിത്രം|ക്രിസ്റ്റോഫ് സ്റ്റോർസുമായി ചേർന്ന് ഷീലാഗൗഡ കൊച്ചി-മുസിരിസ് ബിനാലെ 2012 ൽ അവതരിപ്പിച്ച സ്റ്റോപ്പ് ഓവർ എന്ന ഇൻസ്റ്റളേഷൻ ആസ്വദിക്കുന്നവർ
ക്രിസ്റ്റോഫ് സ്റ്റോർസുമായി ചേർന്ന് ഒരുക്കിയ **സ്റ്റോപ്പ്ഓവർ**  എന്ന ഇൻസ്റ്റലേഷനിൽ ബംഗളുരുവിൽനിന്ന്‌ എത്തിച്ച 170 ആട്ടുകല്ലുകളാണുണ്ടായിരുന്നത്. ഇതിലൂടെ സുഗന്ധ ദ്രവ്യങ്ങളുടെ കയറ്റുമതി നിലച്ചു പോയ കൊച്ചിയുടെ ഓർമ്മകളാണ് പുനരവതരിപ്പിക്കപ്പെടുന്നത്.

## പുരസ്കാരങ്ങൾ
*കർണാടക സർക്കാരിന്റെ സംസ്ഥാന അവാർഡ്
## അവലംബം

## അധിക വായനയ്ക്ക്
## പുറം കണ്ണികൾ
*http://kochimuzirisbiennale.org/sheela-gowda-and-christoph-storz/വെബസൈറ്റ്

വർഗ്ഗം:1957-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ ചിത്രകാരന്മാർ
ഗണനാട്യ

ബംഗാളിൽ സാമൂഹിക രാഷ്ട്രീയ വിഷയങ്ങൾ ഗ്രാമങ്ങളിലേക്ക് എത്തിക്കാനായി ആയിരത്തിത്തൊള്ളായിരത്തി മുപ്പതുകളിലും നാല്പതുകളിലും രൂപം കൊണ്ട നാടക പ്രസ്ഥാനം.

## അവലംബം

വർഗ്ഗം:നാടകസംഘങ്ങൾ
കിളി പോയി

നവാഗത സംവിധായകനായ വിനയ് ഗോവിന്ദ് സംവിധാനം നിർവഹിച്ച ഒരു മലയാള ചലച്ചിത്രമാണ്  **കിളി പോയി**. 2013 മാർച്ച്‌ ഒന്നാം തീയതി റിലീസ് ചെയ്ത ചിത്രത്തിൽ ആസിഫ് അലി, അജു വർഗ്ഗീസ്,സമ്പത്ത് രാജ്, ശ്രീജിത്ത് രവി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. സംഗീത സംവിധാനവും പശ്ചാത്തല സംഗീതവും ഒരുക്കിയത് രാഹുൽ രാജ് ആണ് .

## അവലംബം

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
നദിയാഷ്ദ ക്രൂപ്‌സ്കയ

ബോൾഷെവിക് വിപ്ലവകാരിയും റഷ്യൻ രാഷ്ട്രീയ നേതാവുമായിരുന്നു **നദിയാഷ്ദ കൺസ്‌തന്തിനവ്ന "നദ്യ" ക്രൂപ്സ്കയ ** (Nadezhda Konstantinovna "Nadya" Krupskaya, ഫെബ്രുവരി 27, 1939). വിപ്ലവാനന്തര റഷ്യയിൽ 1929–1939 കാലത്ത് വിദ്യാഭ്യാസത്തിന്റെ ചുമതലയുള്ള ഡപ്യൂട്ടി മന്ത്രി (കമ്മിസാർ) ആയിരുന്നു. കമ്മ്യൂണിസ്റ്റ് ആചാര്യൻ ലെനിൻ ഈ വനിതയുടെ ജീവിതപങ്കാളിയായിരുന്നു.
## ജീവിതരേഖ
റഷ്യയിലെ കുലീനവും മേലേ ഇടത്തരവുമെങ്കിലും സാമ്പത്തികമായി തകർന്ന ഒരു കുടുംബത്തിലാണ് നദ്യ ക്രൂപ്‌സ്‌കയ പിറന്നത്. അദ്ദേഹത്തിന്റെ അച്ഛൻ കോൺസ്റ്റന്റയിൻ ഇഗ്നാറ്റ്‌വിച്ച് ക്രൂപ്‌സ്കി റഷ്യൻ സാമ്രാജ്യത്തിന് കീഴിൽ ഒരു സൈനിക ഉദ്യോഗസ്ഥനും കുലീന പദവിയിലുള്ളയാളുമായിരുന്നു. പിന്നീട് രാജ്യവിരുദ്ധ പ്രവർത്തനങ്ങളാൽ സംശയിക്കപ്പെട്ട് സാർ ച്ക്രവർത്തിയുമായി  തെറ്റിപ്പിരിഞ്ഞ ഇദ്ദേഹത്തിന് ജീവിതം മുന്നോട്ടുകൊണ്ടുപോകുന്നതിന് ഫാക്ടറിത്തൊഴിലാളിയായും മറ്റും ജോലിനോക്കേണ്ടിവന്നു. ക്രൂപ്സ്കയയുടെ മാതാവ് എലിസവെറ്റ വാസിലിയേവ്ന തിസ്ട്രോവയും ഒരു ഭൂരഹിത കുലീന കുടുംബത്തിലെ അംഗമായിരുന്നു. അക്കാലത്ത് സ്ത്രീകൾക്ക് ലഭിക്കാവുന്ന ഉയർന്ന വിദ്യാഭ്യാസം ലഭിച്ചിരുന്ന ഇദ്ദേഹം കുലീന കുടുംബങ്ങളിലെ ഗവർണസ് ആയി ജോലി നോക്കിയിരുന്നു.   

ഇത്തരത്തിൽ കുലീനകുടുംബാംഗമായി പിറന്നുവെങ്കിലും സാധാരണക്കാരിൽ സാധാരണക്കാരോടൊപ്പം ദരിദ്രമായ ജീവിതസാഹചര്യങ്ങളെയും നേരിട്ട് ജീവിക്കേണ്ടിവന്നതിനാൽ താൻ ജീവിച്ച വ്യവസ്ഥിതിയോടുള്ള പ്രതിഷേധം അവളിൽ ചെറുപ്പംമുതലേ വളർന്നിരുന്നുവെന്ന് ഇദ്ദേഹത്തിന്റെ ജീവചരിത്രകാരർ പറയുന്നു.

പ്രാഥമിക വിദ്യാലയമായ ജിംനേഷ്യത്തിലെയും പിൽക്കാല വിപ്ലവകാരികൾ നടത്തിയിരുന്ന സെക്കണ്ടറി സ്കൂളിലെയും വിദ്യാഭ്യാസത്തിനു ശേഷം ക്രൂപ്സകയ ജീവസന്ധാരണം ലക്ഷ്യമിട്ട് അദ്ധ്യാപനവൃത്തിയിലേക്ക് തിരിഞ്ഞു. ഇക്കാലത്ത് ടോൾസ്റ്റോയിയുടെ ആശയങ്ങൾ പഠിക്കുകയും പഠിപ്പിക്കുയും ചെയ്ത അദ്ദേഹം അനവധി ചർച്ചാവേദികളിലും സജീവമായിരുന്നു. അക്കാലത്ത് റഷ്യയിൽ നിരോധിക്കപ്പെട്ടിരുന്ന മാർക്സിസ്റ്റ് സാഹിത്യവുമായും അദ്ദേഹം ഇങ്ങനെ പരിചയപ്പെട്ടു. ഈ പ്രവർത്തനങ്ങൾക്കിടെയാണ് ക്രൂപ്സ്കയ ലെനിനെ പരിചയപ്പെടുന്നതും അദ്ദേഹത്തിനെ സൈബീരിയയിലേക്ക് നാടുകടത്തിയ സമയത്ത് വിവാഹം കഴിക്കുന്നതും.  

സാർവ്വദേശീയ വനിതാ ദിനാചരണം ആദ്യം ആരംഭിച്ച രാജ്യങ്ങളിലൊന്ന് റഷ്യയാണ്. അവിടെ ഈ ദിനം പൊതുഅവധി കൂടിയാണ്. ഇതിന് തുടക്കംകുറിക്കാനുള്ള പ്രവർത്തനങ്ങളിൽ ക്ലാര സെത്കിനൊപ്പം ക്രൂപ്സകയയും സജീവമായി പ്രവർത്തിച്ചിരുന്നു. 

## അവലംബം

വർഗ്ഗം:1869-ൽ ജനിച്ചവർ
വർഗ്ഗം:1939-ൽ മരിച്ചവർ
വർഗ്ഗം:മാർക്സിസ്റ്റ് എഴുത്തുകാർ
വർഗ്ഗം:ആദ്യകാല ബോൾഷെവിക്കുകൾ
വർഗ്ഗം:റഷ്യൻ കമ്മ്യൂണിസ്റ്റുകൾ
വർഗ്ഗം:കമ്മ്യൂണിസ്റ്റ് എഴുത്തുകാരികൾ
വർഗ്ഗം:റഷ്യൻ മാർക്സിസ്റ്റുകൾ
വർഗ്ഗം:റഷ്യൻ വിപ്ലവകാരികൾ
വർഗ്ഗം:റഷ്യൻ സ്ത്രീകൾ
വർഗ്ഗം:20-ആം നൂറ്റാണ്ടിലെ എഴുത്തുകാർ
വർഗ്ഗം:വ്ലാഡിമിർ ലെനിൻ
വർഗ്ഗം:സോവിയറ്റ് എഴുത്തുകാർ
ഡയാൻ ഫോസി

പ്രൈമേറ്റുകളെക്കുറിച്ച് വിശിഷ്യാ ഗോറിലകളെ കേന്ദ്രീകരിച്ച് വിശദവും സുപ്രധാനവുമായ പഠനങ്ങൾ നടത്തിയ അമേരിക്കൻ മൃഗശാസ്ത്രജ്ഞയാണ്  **ഡയാൻ ഫോസി**. 
രണ്ട് ദശാബ്ദത്തിലേറെ കാലം ആഫ്രിക്കയിലെ പല മേഖലകളിലും പ്രവർത്തിച്ച ഇവർ റുവാണ്ടയിലെ പർവ്വത ഗൊറിലകളെ  (mountain gorillas) ആധികാരികമായി പഠിച്ച ആദ്യ വ്യക്തിയായി കണക്കാപ്പെടുന്നു. 1963ൽ ആദ്യമായി ആഫ്രിക്കയിലെത്തിയ ഫോസി 1985 അവിടെ സ്വന്തം വസതിയിൽ വച്ച് ദാരുണമായി കൊലചെയ്യപ്പെടുകയായിരുന്നു. ചിമ്പാൻസികളെ പഠിച്ച  	ജെയിൻ ഗുഡാലും, ഒറാംഗ് ഉട്ടാങ്ങുളെനീരിക്ഷിച്ച ബിറുത്തെ ഗാൽഡികാസും, ഗൊറിലകളെ പഠനവിധേയമാക്കിയ ഡയാൻ ഫോസിയും കൂടിചേരുന്ന വനിത പ്രൈമെറ്റോളജി ത്രിമൂർത്തികൾ ട്രൈമേറ്റ്സ് എന്ന് ഓമനപൂർവ്വം വിളിക്കപ്പെട്ടിട്ടുണ്ട്.
വിഖ്യാതനായ നരവംശ ശാസ്ത്രജ്ഞൻ ലൂയി ലീക്കിയുടെ ശിഷ്യ/സഹപ്രവർത്തകരായിരുന്ന മൂവരേയും ലീക്കി മാലാഖമാർ (Leakeys Angels) എന്നും വിളിക്കെപ്പെട്ടിട്ടുണ്ട്. ഏറെ ജനപ്രിയമായിരുന്ന ചാർളീസ് ഏൻജൽസ്(Charleys Angels) എന്ന ടെലിവിഷൻ സീരിയലിന്റെ ചുവടു പിടിച്ച് നൽകപ്പെട്ട പേരാണിത്. ത്രിമൂർത്തികളിലെ ഗാൾഡിക്കാസ് തന്നെ കണ്ടുപിടിച്ച ഈ പേരിനു ഇന്ന് സാർവ്വത്രിക പ്രസിദ്ധി ലഭിച്ചു കഴിഞ്ഞു.

## ഫോസിയുടെ നീരിക്ഷണങ്ങളിൽ ചിലത്
*. പെൺ ഗൊറിലകൽ ഒരു കൂട്ടത്തിൽ നിന്നും മ്റ്റൊന്നിലേക്ക് മാറികൊണ്ടേയിരിക്കും. 
*ഗൊറിലകൾ പുറപ്പെടുവിക്കുന്ന ശബ്ദങ്ങൾ അവയുടെ ശ്രേണീ സ്ഥാനത്തെ വെളിപ്പെടുത്തുന്നു.(vocalization hierarchies) 
*.ഗൊരിലളിൽ മനുഷ്യർക്ക് സമാനമായ സാമൂഹ്യ ഇടപെടലുകൾ കാണാം
*.അപൂർവ്വമായെങ്കിലും നടക്കുന്ന ശിഷുഹത്യ,
*ഗൊറിലകളുടെ ഭക്ഷണ ക്രമം, പോഷകാഹാരങ്ങളുടെ പുനരുപയോഗം

വർഗ്ഗം:നരവംശശാസ്ത്രം
വർഗ്ഗം:ശാസ്ത്രജ്ഞർ
വർഗ്ഗം:നരവംശശാസ്ത്രജ്ഞർ
വർഗ്ഗം:1932-ൽ ജനിച്ചവർ
വൺ വുമൺ ഗാനം

2013 ലെ ലോക വനിതാദിനത്തോടനുബന്ധിച്ച് ഐക്യരാഷ്ട്ര സംഘടന പുറത്തിറക്കിയ ഗാനമാണ് **വൺ വുമൺ ഗാനം.** സ്ത്രീസമത്വത്തിന്റെയും ലിംഗനീതിയടെയും മഹത്ത്വം പ്രചരിപ്പിക്കുന്നതാണീ ഗാനം. സിത്താർ വാദക അനുഷ്ക ശങ്കർ ഉൾപ്പെടെ 20 രാജ്യങ്ങളിൽ നിന്നുള്ള 25 കലാകാരികളാണ് ഈ ഗാനം അവതരിപ്പിക്കുന്ന്ത്. ബേത്ത് ബ്ലാറ്റ് രചിച്ച ഈ ഗാനത്തിന് സംഗീതം നൽകിയത് ഗ്രഹാം ലൈലയും ബ്രിട്ടീഷ് - സൊമാലിയൻ ഗായികയും പാട്ടെഴുത്തുകാരിയുമായ ഫഹാൻ ഹസനുമാണ്. 2011 ൽ യു.എൻ പൊതുസഭാ ഹാളിൽ ഈ ഗാനം അവതരിപ്പിച്ചിരുന്നു. ഇതിൽ നിന്നുള്ള പണം യു.എൻ വുമണിന്റെ പ്രവർത്തനത്തിനായി നീക്കി വച്ചിരിക്കുന്നു. 
## കലാകാരികൾ
*അനുഷ്ക ശങ്കർ (ഇന്ത്യ)
*അന ബക്കൽഹാവുAna Bacalhau (പോർച്ചുഗൽ)
*ഏഞ്ജലീക കിഡ്ജോAngelique Kidjo (ബെനിൻ)
*ബസീക്കോ ക്യയാത്തെ Bassekou Kouyate (മാലി)
*ബെബൽ ഗിൽബെർട്ടോ (ബ്രസീൽ)
*ബേത്ത് ബ്ലാറ്റ് (യു.എസ്)
*ബ്രയാൻ ഫിനഗാൻ (അയർലന്റ്)
*ബൂയിക്ക (സ്‌പെയിൻ)
*ചാരിസ് (ഫിലിപ്പൈൻസ്)
*ചെറിൻ അമർ (ഈജിപ്ത്)
*ദെബി നോവ (കോസ്റ്റാറിക്ക)
*എമിലിൻ മിച്ചൽ (ഹെയ്ത്തി)
*ഫഹാൻ ഹസൻ (ബ്രിട്ടൻ)
*ഐദാൻ റേച്ചൽ (ഇസ്രയേൽ)
*ജേൻ ചാങ് (ചൈന)
*ജിം ഡയമണ്ട് (ബ്രിട്ടൻ)
*കെയ്ത്ത് മറൽ (ബ്രിട്ടൻ)
*ലാൻസ് എല്ലിങ്ടൺ (ബ്രിട്ടൻ)
*മാർത്ത ഗോമസ് (കൊളംബിയ)
*മരിയ ഫ്രീഡ്മാൻ (ബ്രിട്ടൻ)
*മെക്‌ലിറ്റ് ഹദീറോ Meklit Hadero (എത്യോപ്യ)
*റോക്കിയ ട്രാവോർ (മാലി)
*വനേസ്സാ ക്വായ് (വനുവാടു)
*ക്സിമേന സരിനാന Ximena Sarinana (മെക്‌സിക്കോ) 
*യുന (മലേഷ്യ)

## അവലംബം

## പുറം കണ്ണികൾ
*വൺ വുമൺ വെബ്സൈറ്റ് 

വർഗ്ഗം:ഐക്യരാഷ്ട്രസഭയുടെ പദ്ധതികൾ
നിക്കോളാസ് മഡുറോ

വെനസ്വെലൻ  പ്രസിഡന്റാണ് **നിക്കൊളാസ് മദുറോ** (ജനനം :23 നവംബർ 1962). നേരത്തെ വൈസ്​പ്രസിഡന്റും  ഹ്യൂഗോ ചാവേസിന്റെ  മരണാനന്തരം ഇടക്കാല പ്രസിഡന്റുമായിരുന്നു.
## ജീവിതരേഖ
ബസ്‌ഡ്രൈവറായിരുന്ന മദുറോ ട്രേഡ് യൂണിയൻ നേതാവെന്ന നിലയിലാണ്  പൊതുരംഗത്തെത്തിയത്. 1992-ൽ അട്ടിമറിശ്രമത്തിനിടെ ചാവേസ് അറസ്റ്റിലായപ്പോൾ അദ്ദേഹത്തിന്റെ മോചനം ആവശ്യപ്പെട്ട് നടന്ന പ്രക്ഷോഭത്തിന്റെ മുൻനിരയിൽ മഡുറോ ഉണ്ടായിരുന്നു. അമേരിക്കൻ നയങ്ങളുടെ നിശിത വിമർശകനായ അദ്ദേഹം  ചാവേസ് വീണ്ടും അധികാരത്തിലെത്തിയപ്പോൾ ആറ് വർഷത്തോളം വിദേശകാര്യമന്ത്രിയായി. 2012 ഒക്ടോബറിൽ  മദുറോയെ വൈസ്​പ്രസിഡന്റായി ചാവേസ് നാമനിർദ്ദേശം ചെയ്തു. ഡിസംബറിൽ ക്യൂബയിലേക്ക് നാലാമത്തെ ശസ്ത്രക്രിയയ്ക്ക് പോകും മുൻപ് തന്റെ പിൻഗാമിയായി മദുറോയെ ചാവേസ് പ്രഖ്യാപിച്ചിരുന്നു.

## 2013 ലെ തെരഞ്ഞെ‌ടുപ്പ്
ഹ്യൂഗോ ഷാവെസിന്റെ മരണാനന്തരം നടന്ന തെരഞ്ഞെടുപ്പിൽ സോഷ്യലിസ്റ്റ് പാർട്ടി സ്ഥാനാർഥിയായ നിക്കൊളാസ് 50.66 ശതമാനം വോട്ട് നേടി വിജയിച്ചിരുന്നു. എതിർ സ്ഥാനാർത്ഥിയായ ഹെൻട്രിക് കാപ്രിലെസിന് 49.07 ശതമാനം വോട്ടാണ് ലഭിച്ചത്.

## അവലംബം

## പുറം കണ്ണികൾ
*Ministerio del Poder Popular para Relaciones Exteriores (Venezuelan Foreign Ministry)
*Nicolás Maduro Moros, Ministro del Poder Popular para Relaciones Exteriores   (government CV)

വർഗ്ഗം:1962-ൽ ജനിച്ചവർ
വർഗ്ഗം:നവംബർ 23-ന് ജനിച്ചവർ
വർഗ്ഗം:ലോകനേതാക്കൾ

## കൂടുതൽ വായിക്കുക
*വെനസ്വേല (രാജ്യം)
*ഊഗോ ചാവെസ്
പുതുപ്പള്ളി

കോട്ടയം നഗരത്തിൽ നിന്ന് 5 കീ.മീ അകലെ സ്ഥിതി ചെയ്യുന്ന ഗ്രാമവും നഗരവും ഇടകലർന്ന പ്രദേശമാണ്  **പുതുപ്പള്ളി**. 1938-ലെ പുതുപ്പള്ളി വെടിവപ്പ് ഏറെ കോളിളക്കമുണ്ടാക്കിയ സംഭവമാണ്. ഇന്ത്യ യിലെ പ്രധാന റബർ ഗവേഷണ കേന്ദ്രം ഇവിടെയാണ്. പുതുപ്പള്ളി എന്ന പേരിന് കാരണമായി പറയപ്പെടുന്നത് ഇവിടെയുള്ള സെന്റ് ജോർജ് ഓർത്തഡോക്സ് വലിയ പള്ളിയാണ്. ഇവിടെ നടക്കുന്ന പെരുന്നാൾ പ്രസിദ്ധമാണ്. പുതുപ്പള്ളിയ്ക്കടുത്തുള്ള വെന്നിമല ശ്രീരാമലക്ഷ്മണക്ഷേത്രവും പ്രസിദ്ധമാണ്. മുൻ കേരള മുഖ്യമന്ത്രി  ഉമ്മൻ ചാണ്ടിയുടെ ജന്മദേശവും മണ്ഡലവും പുതുപ്പള്ളിയാണ്. 2023 ജൂലൈ 18-ന് അന്തരിച്ച അദ്ദേഹം 53 വർഷമായി പുതുപ്പള്ളി എം.എൽ.എയായിരുന്നു. നിലവിൽ അദ്ദേഹത്തിന്റെ മകൻ ചാണ്ടി ഉമ്മൻ ആണ് എം എൽ എ.

വർഗ്ഗം:കോട്ടയം ജില്ലയിലെ പട്ടണങ്ങൾ
അനുഷ്ക ശങ്കർ

**അനുഷ്ക ശങ്കർ ** (ജനനം: 1981 ജൂൺ 9) ഇൻഡ്യൻ വംശജയായ സിതാർ വിദഗ്ദ്ധയാണ്. പണ്ഡിറ്റ് രവിശങ്കറാണ് അനുഷ്ക ശങ്കറിന്റെ അച്ഛൻ.

## പൊതുപ്രവർത്തനം
മൃഗങ്ങളുടെ അവകാശങ്ങൾ സംരക്ഷിക്കാനുള്ള പ്രവർത്തനത്തിൽ അനുഷ്ക പങ്കാളിയാണ്. പീപ്പിൾ ഫോർ എഥിക്കൽ ട്രീറ്റ്മെന്റ് ഓഫ് ആനിമൽസ് (പേട്ട) എന്ന സംഘടനയിൽ അനുഷ്ക പ്രവർത്തിക്കുന്നുണ്ട്. ഐക്യരാഷ്ട്രസഭയുടെ ലോക ഭക്ഷ്യ പദ്ധതിയുടെ ഇന്ത്യയിലെ വക്താവായും അനുഷ്ക പ്രവർത്തിക്കുന്നുണ്ട്.

ചേഞ്ച്.ഓർഗ്, എന്ന സംഘടനയിലും അനുഷ്ക പ്രവർത്തിക്കുന്നുണ്ട്. ഡൽഹി കൂട്ടബലാത്സംഗക്കേസിനെ സംബന്ധിച്ച് അനുഷ്ക പ്രതികരിച്ചിട്ടുണ്ട്. സംഘടനയുടെ പ്രചാരണപ്രവർത്തനത്തിന്റെ ഭാഗമായി കുട്ടിക്കാലത്ത് തന്നെ ഒരു കുടുംബസുഹൃത്ത് ലൈംഗികമായി പീഡിപ്പിച്ചിട്ടുണ്ടെന്ന് വെളിപ്പെടുത്തുകയുണ്ടായി.

## അവലംബം

വർഗ്ഗം:സിത്താർ വാദകർ
വർഗ്ഗം:1981-ൽ ജനിച്ചവർ
ശബരിമല അയ്യപ്പൻ (ചലച്ചിത്രം)

1961-പുറത്തിറങ്ങിയ മലയാള ചലച്ചിത്രമാണ് **ശബരിമല അയ്യപ്പൻ**. ഇതു മലയാളത്തിലെ രണ്ടാമത്തെ മുഴുനീള വർണ ചിത്രമാണ്.  കെ. കുപ്പുസ്വാമി കോയമ്പത്തൂർ പക്ഷിരാജാ സ്റ്റുഡിയോയിൽ ശാസ്താഫിലിംസിന്റെ ബാനറിലാണ് ചിത്രം നിർമിച്ചത്.  അഭയദേവ് ഈ ചിത്രത്തിന്റെ ഗാനങ്ങളും തിക്കുറിശ്ശി സംഭാഷണവും രചിച്ചു.  ശ്രീരാമുലു നായിഡു സംവിധാനവും ശൈലൻ ബോസ് ഛായാഗ്രഹണവും നിർവഹിച്ചു.  എസ്.എം. സുബ്ബയ്യാനായിഡു ഈണമിട്ട 12 ഗാനങ്ങളുണ്ടീ ചിത്രത്തിൽ.  ഈ ചിത്രത്തിന് നിറം ചാർത്തിയത് ബോംബെ ഫിലിം സെന്ററിലായിരുന്നു.

## അഭിനേതാക്കൾ
* തിക്കുറിശ്ശി സുകുമാരൻ നായർ
* കൊട്ടാരക്കര ശ്രീധരൻ നായർ
* എസ്.പി. പിള്ള

## പിന്നണിഗായകർ
* എ.എൽ. രാഘവൻ
* എ.പി. കോമള
* ഗോകുലപാലൻ
* ഗുരുവായൂർ പൊന്നമ്മ
* കോട്ടയം ശാന്ത
* പി. ലീല
* രാധാ ജയലക്ഷ്മി
* രാജം
* ശാന്ത പി. നായർ
* തങ്കപ്പൻ
* വി.എൻ. സുന്ദരം

## പുരസ്കാരങ്ങൾ
;National Film Awards
* 1961: Certificate of Merit for Third Best Feature Film in Malayalam

## അവലംബം

വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ
സൈനബുൽ ഗസ്സാലി

ഈജിപ്ഷ്യൻ സാമൂഹിക പ്രവർത്തകയായിരുന്നു **സൈനബുൽ ഗസ്സാലി**.(ജനുവരി 2,1919-ആഗസ്റ്റ് 3, 2005). മുസ്‌ലിം ബ്രദർഹുഡ് എന്ന സംഘടനയുടെ വനിതാവിഭാഗമായ മുസ്ലിം വുമൺസ് അസോസിയേഷന്റെ സ്ഥാപകയാണിവർ. ജയിലനുഭവങ്ങൾ എന്ന പേരിലുള്ള ഇവരുടെ ഗ്രന്ഥം പ്രസിദ്ധമാണ്. മലയാളത്തിലടക്കം നിരവധി ഭാഷയിലേക്ക് ഇതു വിവർത്തനം ചെയ്യപ്പെട്ടിട്ടുണ്ട്. 1981 ഫെബ്രുവരിയിൽ നടന്ന ജമാഅത്തെ ഇസ്‌ലാമിയുടെ അഖിലേന്ത്യാസമ്മേളനത്തിൽ സൈനബുൽ ഗസ്സാലി സംബന്ധിച്ചിരുന്നു

## ജീവിതരേഖ

### '''മുൻകാലജീവിതം'''
അവരുടെ പിതാവ് അൽ അസ്‌ഹർ സർവകലാശാലയിൽനിന്നു വിദ്യാഭ്യാസം നേടിയ മതാധ്യാപകനും അതോടൊപ്പം ഒരു പരുത്തി വ്യാപാരിയുമായിരുന്നു. ഉഹുദ് യുദ്ധത്തിൽ മുഹമ്മദ് നബിയോടൊപ്പം ചേർന്നു പോരാട്ടം നടത്തിയ നുസൈബ ബിന്ത് കാബ് അൽ മുസാനിയ എന്ന വനിതയെ ഉദാഹരിച്ചുകൊണ്ട് ഒരു ഇസ്ലാമിക നേതാവാകാൻ അദ്ദേഹം അവരെ നിരന്തരം പ്രോത്സാഹിപ്പിച്ചിരുന്നു.  മറ്റൊരു സമൂഹത്തിനും അനുവദിക്കാനാവാത്ത രീതിയിൽ ഇസ്ലാം സ്ത്രീകൾക്ക് കുടുംബങ്ങളിൽ അവകാശങ്ങൾ നൽകിയെന്ന് വെളിവാക്കാനായിമാത്രം കൌമാരപ്രായത്തിൽ കുറച്ചു കാലംമാത്രം അവർ ഈജിപ്ഷ്യൻ ഫെമിനിസ്റ്റ് യൂണിയനിൽചേർന്നു പ്രവർത്തിച്ചിരുന്നു. പതിനെട്ടാമത്തെ വയസ്സിൽ അവർ ജമാഅത്ത് അൽ സയ്യിദത്ത് അൽ മുസ്‌ലിം (മുസ്‌ലിം വിമൻസ് അസോസിയേഷൻ) എന്ന സംഘടന രൂപീകരിക്കുകയും 1964 ൽ സർക്കാർ ഉത്തരവ് പ്രകാരം പിരിച്ചുവിടുമ്പോഴേക്കും രാജ്യത്തുടനീളമായി ഏകദേശം മൂന്ന് ദശലക്ഷം അംഗങ്ങളുണ്ടെന്ന് അവകാശപ്പെടുകയും ചെയ്തു.

### ഹസ്സൻ അൽ-ബന്നയുമായുള്ള സഹകരണം
മുസ്ലീം ബ്രദർഹുഡിന്റെ സ്ഥാപകനായിരുന്ന ഹസനുൽ ബന്ന തന്റെ സംഘടനയും സൈനബുൽ ഗസ്സാലിയുടെ സംഘടനയുമായുള്ള ഒരു ലയനത്തിനു താൽപര്യം പ്രകടിപ്പിച്ചുകൊണ്ട് സൈനബുൽ ഗസ്സാലിയെ ക്ഷണിച്ചുവെങ്കിലും തന്റെ സംഘടനയുടെ സ്വയംഭരണാധികാരം നിലനിർത്തുകയെന്ന ലക്ഷ്യം മുൻനിറുത്തി ഈ ക്ഷണം അവർ സന്തോഷപൂർവ്വം നിരസിച്ചിരുന്നു. എന്നിരുന്നാലും അന്തിമമായി അൽ ബന്നയോട് വ്യക്തിപരമായി വിശ്വസ്തയായിരിക്കുമെന്ന് അവർ സത്യം ചെയ്യുകയുമുണ്ടായി. അവരുടെ സംഘടന മുസ്‌ലിം ബ്രദർഹുഡുമായി ഔദ്യോഗികമായി ബന്ധപ്പെട്ടിട്ടില്ല എന്ന വസ്തുത, മുസ്‌ലിം ബ്രദർഹുഡ് നിരോധിക്കപ്പെട്ടതിനുശേഷവും പ്രയോജനപ്രദമാണെന്ന് തെളിയിക്കുകയായിരുന്നു അവർ. കാരണം സൈനബുൽ ഗസ്സാലിക്ക് അവരുടെ സാഹിത്യ സൃഷ്ടികൾ വിതരണം ചെയ്യാനും സംഘടനയുടെ യോഗങ്ങൾ അവരുടെ വീട്ടിൽ തുടരാനും ഇതുമൂലം സാധിച്ചിരുന്നു.

## അവലംബം

വർഗ്ഗം:1917-ൽ ജനിച്ചവർ
വർഗ്ഗം:ജനുവരി 2-ന് ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ
വർഗ്ഗം:ഈജിപ്റ്റ്‌
വർഗ്ഗം:സാമൂഹ്യപ്രവർത്തകർ
വർഗ്ഗം:വനിതാ രാഷ്ട്രീയപ്രവർത്തകർ
പുതുപ്പള്ളി (വിവക്ഷകൾ)

* പുതുപ്പള്ളി - കോട്ടയം നഗരത്തിനു സമീപമുള്ള ഗ്രാമം.
* പുതുപ്പള്ളി ഗ്രാമപഞ്ചായത്ത് - കോട്ടയം ജില്ലയിലെ ഒരു പഞ്ചായത്ത്.
* പുതുപ്പള്ളിത്തെരുവ് - പാലക്കാട് ജില്ലയിലെ ഒരു ഗ്രാമം.
* പുതുപ്പള്ളി പള്ളി - കോട്ടയം ജില്ലയിലെ പുതുപ്പള്ളിയിൽ സ്ഥ്തി ചെയ്യുന്ന ക്രൈസ്തവ ദേവാലായം.
* പുതുപ്പള്ളി നിയമസഭാമണ്ഡലം - കോട്ടയം ജില്ലയിൽ സ്ഥിതിചെയ്യുന്ന കേരളത്തിലെ ഒരു നിയമസഭാ മണ്ഡലം.
* പുതുപ്പള്ളി വെടിവയ്പ്പ് - 1938-ൽ മധ്യകേരളത്തിൽ ഏറെ കോളിളക്കമുണ്ടാക്കിയ സംഭവം.